AP: Bajden se suočava sa sve neizvesnijom situacijom oko Irana\nBeta 5. januara 2021. 16:20\nNovoizabrani predsednik SAD Džozef Bajden suočava se sa sve neizvesnijom situacijom po pitanju Irana, višedecenijskog američkog protivnika kog Vašington u najvećoj meri okrivljuje za nestabilnost na Bliskom istoku.\nBajdena, koji 20. januara treba da stupi na dužnost, čeka problem s Iranom koji svakim danom postaje sve složeniji, a tome su doprineli i provokativni potezi Teherana i nekoherentne akcije odlazećeg predsednika SAD Donalda Trampa.\nTrampov tim je prošle sedmice poslao u Persijski zaliv bombardere B-52, kao odgovor na navodno iransko planiranje napada, a zatim je preinačio odluku o vraćanju u SAD jedinog američkog nosača aviona na Bliskom istoku.\nIran je juče objavio da je obnovio proces obogaćivanja uranijuma do 20 odsto, čime krši medjunarodni nuklearni sporazum sa velikim silama iz 2015. godine, a zatim je zaplenio tanker koji je u Persijskom zalivu plovio pod južnokorejskom zastavom i uhapsio članove posade.\nTa dva poteza Teherana, svega dve nedelje uoči inauguracije Bajdena, ugrožavaju njegove planove da SAD ponovo postanu deo nuklearnog sporazuma iz 2015. godine, koji je Tramp napustio 2018. godine i ponovo uveo oštre sankcije Iranu.\nTenzije su izrazito povišene nekoliko nedelja unazad, pre svega zbog očekivanja Vašingtona da će Iran izvesti osvetnički napad na prvu godišnjicu ubistva generala Kasema Solejmanija, 3. januara, koje je naredio Tramp.\nIako ni obogaćivanje uranijuma ni zaplena broda ne deluju kao potezi povezani s ubistvom Solejmanija, oni jesu dodatno podigli tenzije u dugo vremena nestabilnom regionu.\nZabrinutosti doprinosi činjenica da jedan jedini pogrešan potez ili svesna provokacija imaju potencijal da dovedu do rata.\nZnakova da SAD planiraju napad na Iran nema, iako je Tramp rekao da bi odgovorio na svaki napad Teherana ili njemu bliskih paravojnih formacija u Iraku koje su raketirale baze u kojima su američki vojnici.\nScenario koji brine američke vojne zvaničnike je napad Irana, u Iraku ili drugde u regionu Persijskog zaliva, na koji bi Tramp odgovorio, što bi moglo da izazove širi ratni sukob.\nTo je deo razloga zbog kojeg je Vašington ipak odlučio da zadrži jedini nosač aviona u regionu, gde je poslat u maju 2019. godine, kada je Bela kuća prvi put objavila da Iran planira napade na američko osoblje.\nTa krajnje neobična odluka vršioca dužnosti ministra odbrane Kristofera Milera, da naredi povratak nosača aviona, a potom da ga zadrži u regionu, deluje kao protivteža nastojanju Centralne komande SAD da ubedi Iran da neće platiti cenu za eventualni napad na američke snage.\nNosač aviona „Ju-Es-Es Nimic“ bukvalno je krenuo put SAD kada je dobio naredbu da se okrene i vrati nazad.\nOtkazivanje naredbe da nosač aviona bude vraćen u SAD iznenadio je neke funkcionere Ministarstva odbrane, što nagoveštava da je odluka možda doneta u Beloj kući, a ne kao rezultat novih argumenata vojnih zvaničnika.\nSAD su u poslednja dva meseca tri puta slale bombardere B-52 u Persijski zaliv, poslednji put 30. decembra.\nTi direktni letovi iz SAD služili su da pokažu vojnu snagu, odnosno, koliko brzo bombarderi mogu da stignu do Bliskog istoka.\nBajdenov tim je odbio da komentariše najnoviji razvoj dogadjaja oko Irana i šta bi on mogao da znači za planove buduće administracije.\nMedjutim, Bajden i njegovi glavni savetnici su objavili kakav će pristup zauzeti prema Iranu, a na vrhu liste je da se Teheran privoli da ponovo počne da poštuje odredbe sporazuma iz 2015. godine kojim je ograničen razvoj iranskog nuklearnog programa.\nTakodje, Bajdenov tim namerava da proširi taj sporazum kako bi njegov deo postali i potezi Irana koji nisu vezani za nuklearni program.\nS druge strane, Iran navodi da će ponovo početi da poštuje odredbe jedino ako se SAD ponovo pridruže sporazumu i ukinu sankcije koje je Tramp uvodio Teheranu u prethodne dve godine.\nBajdenovi savetnici istovremeno navode da Iran ne može da računa na ukidanje sankcija dok ne počne ponovo da poštuje sporazum.\nNajnoviji potezi Irana, zajedno s Trampovim pokazivanjem vojne moći, komplikuju diplomatske akcije i povećavaju rizik od pogrešne procene, naročito u vreme visokih tenzija izmedju Irana i njegovih suseda.\nPovećane tenzije na Bliskom istoku mogle bi da otežaju nastojanja Bajdenove administracije da agresivnije usmeri vojsku prema Rusiji i Kini.


Izopačenom kriminalcu lisice na ruke stavljene su 5. januara na malčanskom groblju posle punih 17 dana, na ovim prostorima neviđene, policijske potere. Ninoslav Jovanović je na saslušanju opisao celu otmicu, po svemu sudeći računajući da će time, na osnovu iskustava sa ranijih suđenja, sebi stvoriti makar neku olakšavajuću okolnost.\nMeđutim, kako nezvanično saznajemo, o kolikom se monstrumu radi najbolje svedoči podatak da o zlostavljanju deteta nije govorio kao da smatra da se radi o silovanju.\n"Nisam planirao da je ukradem"\nPrema nezvaničnim saznanjima, "Malčanski berberin" objasnio je da je krajem juna, po odlasku od kuće zbog neslaganja sa roditeljima, živeo je u šumi i hranio se sa obližnjih polja. Automobil "punto" navodno nije planirao da ukrade, već mu je to palo na pamet u trenutku dok je na imanju jednog rođaka tragao za hranom, znajući gde stoje ključevi.\n- U naslelju Brzi Brod nasumično je izabrao M. K. koju je na perfidan način naveo da uđe u kola, ispričavši joj da je novi električar koji je počeo da radi u njenoj školi i da ne zna put. Dete je poverovalo i ušlo u auto, ali je primetila da su u jednom trenutku krenuli drugim putem. Kada ga je upitala gde idu, on joj je izrekao novu laž - da je njen otac ukrao neke dragocenosti i da je došao da je otme zbog toga, dok ih ne bude vratio - kaže naš izvor.\nDevojčicu je odmah odvezao ka Malči, njegovom rodnom selu, jer je tu imao skrovišta i dobro je poznavao teren\nJovanović je ukradenim kolima došao nadomak zemunice kod Malčanske petlje, gde je, kako je potvrdio, prvi put šišao i zlostavljao dete. Noćili su improvizovanom šatoru u vreći za spavanje.\n- Hteo je da nastavi kolima, ali je udario u drvo pa je morao da ih ostavi. Krenuli su pešice prugom ka Svrljigu koja je zatvorena zbog rekonstrukcije, gde ih je kod Niševca 21. decembra video jedan čovek ali ništa nije posumnjao jer javnost još nije znala za otmicu. Preko sela Palilula, prugom, došli u u Svrljiški Miljkovac gde su noćili u kući u senu pod krovom. Tu je devojčici dao da jede turšiju. U komšiluku je u nedelju ujutro 22. decembra zatražio vodu od jednog komšije, rekavši da je pošao u drva i da mu se pokvario kamion, kada je viđena i devojčica -priča izvor "Blica".\nOpsežna potraga trajala je 17 dana, 800 ljudi tragalo je za njim i devojčicom sve dok oboje nisu pronađeni\nNakon toga, Jovanović je devojčicu vodio ka selu Orešac jer je znao da tast njegovog brata tamo ima kuću u kojoj niko ne živi. Devojčica je iz te kuće pokušala da pobegne, ali nije uspela...\n- Ušunjali su se u štalu, a Jovanović je obio susednu kuću odakle je ukrao ribu i kolače koje su jeli. Tu je ponovo šišao i zlostavljao otetu devojčicu koja je ujutru pokušala da pobegne – izašla je sama na ulicu, ali je Jovanović sustigao i vratio. Izbezumljena devojčica je plakala i molila da je pusti, ali joj je Jovanović zapretio da će joj ubiti oca - dodaje naš izvor.\nZa poteru saznao tek 25. decembra kada je video helikopter\nJovanović je, prema nezvaničnim saznanjima, izjavio da je za poteru policije saznao tek 25. decembra, u sredu, kada je video helikopter kako kruži iznad Podvisa, Rgošta i Orešca.\n- Nastavio je ka selu Balanovac u okolini Knjaževca, u čijoj blizini je noćio, a potom je krenuo natrag ka Pasjači, znajući da tamo ima kuća u kojima niko ne živi. Uveče su ušli u jednu kuću i prespavali, ali je sutradan naišao vlasnik Emil Živić, pa je Jovanović pobegao, a devojčica je spasena. Odatle je pobegao u pravcu Niške Banje, u nameri da ide ka Malči, računajući da će na terenu koji dobro poznaje laše doći do hrane - otkriva izvor "Blica".\nNakon toga, Ninoslav Jovanović uhapšen je u Malči na lokalnom groblju 5. decembra.\nJovanoviću je nakon hapšenja i salsušanja u tužilaštvu i sudu, određen pritvor do 30 dana zbog sumnje da je počinio krivična dela otmice i silovanja.


Tegeltija: Bez solidarnosti nema dugoročno održivog oporavka | Banjaluka.net\nTegeltija je obraćajući se na Samitu o zapadnom Balkanu u Beču istakao da kriza izazvana širenjem pandemije potvrdila značaj regionalne saradnje i ukazala da produbljivanje regionalne saradnje i ekonomske povezanosti predstavlja investiranje u veću otpornost na potencijalne krize u budućnosti, saopšteno je iz Savjeta ministara.\nTegeltija je zahvalio Austriji, kao i rukovodstvu Republike Srbije, predsjedniku i premijerki Srbije Aleksandru Vučiću i Ani Brnabić na pomoći u nabavci vakcina, piše RTRS.\n– Želim da iskoristim ovu priliku da naglasim značaj i pozovem na širenje zelenih koridora na prelaze sa zemljama članicama EU, imajući u vidu da je EU naš najveći trgovinski i investicioni partner, i na taj način damo vjetar u leđa našim ekonomijama i generišemo dodatne uštede i ubrzamo oporavak – rekao je predsjedavajući Savjeta ministara.\n– Potreban nam je inkluzivni pristup i zelena ekonomija – ekonomski razvoj koji povoljno utiče na klimatske promjene, što je posebno izazovno za zemlje u razvoju – dodao je Tegeltija.\n– Želim da izrazim opredjeljenost da zajednički nastavimo dijalog, kako unutar zapadnog Balkana, tako i sa EU, učimo jedni od drugih, rješavamo sva otvorena pitanja, jačamo ekonomske i političke veze, kreiramo prilike i perspektive za budućnost za dobrobit naših građana – rekao je Tegeltija.


U petak pred odbornicima rebalans budžeta - Ritam Grada - vesti Kragujevac\nPočetna Vesti U petak pred odbornicima rebalans budžeta\nNajvažnija tačka dnevnog reda o kojoj će na drugoj redovnoj sednici Skupštine grada odbornici diskutovati u petak, 23. oktobra, je rebalans budžeta za 2020. godinu.\nKako je rekao predsednik Skupštine grada Miroslav Petrašinović, nakon konsultacija sa šefovima odborničkih grupa, rebalans budžeta je najavljivan još tokom leta, a posledica je situacije sa epidemijom korona virusa.\n“Neke prihode smo morali da preraspodelimo, neke investicije koje smo imali u planu za 2020. godinu obustavimo, odnosno smanjimo u nekom obimu, tako da bi prihodovana i rashodovana strana budžeta bile iste. Budžet za 2020. godinu bio je projektovan na 9,9 milijardi dinara, rebalansom se umanjuje i sada će biti 8,2 milijarde dinara”, kaže Petrašinović.\nPrema njegovim rečima beleži se rast u investicionom ulaganju u odnosu na 2019. godinu kao i rast prihoda po osnovu poreza na imovinu fizičkih i pravnih lica za 100 miliona dinara.\n“Tome svakako doprinosi i činjenica da smo imali veći poreski obuhvat u 2019. godini ali ukazuje na to da su građani pokazali veću odgovornost i disciplinu u plaćanjima poreskih obaveza po kvartalima. Ovim rebalansom budžeta isplanirano je da do kraja godine uložimo u ono što smo planirali i što je neophodno, a da sa druge strane, one troškove i investicije koje možemo da odložimo za narednu godinu tako i učinimo”, istakao je Petrašinović.\nVažna odluka na drugoj redovnoj sednici gradske skupštine je ona o ostvarivanju prava na finansijsku pomoć za vantelesnu oplodnju u drugom besplatnom pokušaju vantelesne oplodnje o trošku grada. Odluka je koncipirana tako da pravo na to imaju svi oni supružnici, odnosno žene starije od 43 godine a da nemaju više od 45 i koje su do sada iskoristile sve pokušaje o trošku republičkog fonda zdravstvenog osiguranja. Grad će finansirati dva pokušaja u iznosu do 250 hiljada dinara po jednom pokušaju vantelesne oplodnje.\nNa dnevnom redu naći će se i predlozi odluka o pristupanju izradi Programa razvoja sporta u gradu Kragujevcu za period od 2021. do 2024. godine i kulture grada Kragujevca za period od 2021. do 2025. godine, a odbornici će se izjašnjavati i o promenama planova poslovanja privrednih društava i javnih preduzeća.\nPrethodni članakNS: Neophodno da vlast obezbedi više aparata za mamografiju


Grad Novi Pazar - U Novom Pazaru nema registrovanih slučajeva zaraze\nU Novom Pazaru nema registrovanih slučajeva zaraze\nGradski štab za vanredne situacije Novog Pazara svakodnevno zaseda i za dobrobit građana, u donošenju mnogih mera prednjači i odnosu na ostale lokalne samouprave. Član Štaba i pomoćnik gradonačelnika Nihad Hasanović saopštio je jutros da na teritoriji grada i područja koje pokriva Zavod za javno zdravlje Novi Pazar, nema potvrđenih slučaja obolelih od Korona virusa.\n"Još jedna fantastična vest je da se od juče nije povećavao ni broj ljudi kojima je određena samoizolacija. Izuzetak čine vozači kamiona čiji je posao međugradski, odnosno međudržavni prevoz robe, jer transport ne može da stane. Njih je 12, a obuhvaćeni su posebnim režimom koji podrazumeva pratnju saobraćajne policije", rekao je Hasanović. On je istakao i da Policijska uprava Novi Pazar raspolagaže podacima o broju penzionera, odnosno građana starijih od 65 godina, koji su jutros, u vremenu od 4 do 7 a u skladu sa merama Vlade, obavili kupovinu namirnica.\n"Pravo je u Novom Pazaru iskoristilo 225 ljudi, a ukupan broj na području našeg grada, Sjenice i Tutina je 303. To je zanemarljiva cifea, što potvrđuje da Call centar funkcioniše i da se ljudi pravila pridržavaju", rekao je član Gradskog štaba za vanredne situacije Nihad Hasanović. On je podsetio građane da uprkos vanrednom stanju, mogu da izmiruju dugovanja prema JP "Vodovod i kanalizacija" i JP "Čistoća."\n"Najjednostavnije je da to učine preko inkasanata koji će, uz sve mere zaštite, biti na terenu. Podsećam da radnici javnih preduzeća vrše dezinfekciju i čišćenje celog grada, što nije lak posao. Kontakt je uspostavljen i sa upravnicima zgrada, da bi se nakon inicijalnog čišćenja stekli uslovi za dezinfekciju ulaza i svih drugih zajedničkih prostorija", podsetio je Hasanović. Pomoćnik gradonačelnika podsetio jevi da su od juče zabranjena sva javna okupljanja, apelujući na građane da se pridržavaju propisa, kako bi zaštitili ne samo sebe, već i ljude u okruženju.\n"Treba da ostanemo disciplinovani, odgovori i solidarni, kako bi talas koji u svetu i regionu ostavlja teške posledice, maksimalno amortizovali", zaključio je Hasanović, naglašavajući da u Novom Pazaru rade svi ugostiteljski objekti u kojima se priprema hrana, ali da funkcionišu po principu preuzimanja narudžbine i da boravak u lokalima nije moguć.


RTCG - Radio Televizija Crne Gore - Nacionalni javni servis :: Korona virus - Crna Gora :: "Milović nije priznao krivicu, UP da se izvini"\nREAGOVALA PORODICA 08. 04. 2020. 23:40 >> 23:55 4\n"Milović nije priznao krivicu, UP da se izvini"\nPorodica Rada Milovića, koji je uhapšen kao osumnjičeni za objavu spiska oboljelih u Podgorici od korona virusa, reagovala je povodom izjava na današnjoj konferenciji za medije Osnovnog državnog tužilaštva i Uprave policije.\nOni negiraju da je Rade Milović priznao krivicu, kako je saopšteno iz policije na pres konferenciji.\nReagovanje porodice Milović prenosimo integralno.\nSlike njegovog hapšenja liče na obračun sa najtežim kriminalcima i počiniocima krivičnih djela, odnosno, još su gore, tendenciozne i usmjerene da se jedan čovjek stigmatizuje i uruši njegov lični integritet, profesionalni ugled, i ukalja čast njegove porodice.\nOvo posebno iz razloga što je naša porodica, porodica intelektualaca koji su čitav život posvetili unapređenju ove države, otac kao prvi elektroinžinjer u Crnoj Gori, i majka koja je više od dvije decenije predano i posvećeno radila na unapređenju zdravstvenog sistema, u Vladi Crne Gore, tačnije Ministarstvu zdravlja.\nČak i u vrijeme COVIDa 19, bez obzira što je svakodnevno rizikovao svoj život i zdravlje, kao i život i zdravlje svoje porodice, posebno svoje majke koja spada u rizičnu grupu, ne računajući i skorašnji gubitak oca, on je posvećeno radio i u ovim okolnostima, kada je većina kolega informatičara odsutna ili izolovana.\nUpravo zbog njegovog altruizma i kolegijalnih razloga, spornog dana je zamijenivši svog kolegu, izvršio službeni nalog, koji je preko e-maila dobio od svog pretpostavljenog, bez napomene da se radio o strogo povjerljivim podacima.\nStoga, u ime porodice upućujemo oštar demanti i ogorčenost što su pojedini mediji iznijeli grubu neistinu da je ”objavio” sporni spisak, što je krajnje netačna i tendeciozna i senzacionalstička objava.\nNapominjemo da je sporni spisak u skladu sa nalogom proslijedio kroz IDO sistem, i isključivo putem vibera obavijestio dvojicu kolega, koji imaju isti opis poslova, i ista ovlašćenja za upravljanje tim podacima, a ne putem Fejsbuka, kako je na konferenciji za javnost iznio službenik policije Jakša Backović, zbog čega tražimo izvinjenje od strane od UP.\nTo što je on izjavio je netačna i teška je kvalifikacija od strane odgovornog lica, a koja vrijeđa porodicu i nanosi joj dodatni bol.\nIako šokirani i povrijeđeni, nadamo se da će novinari imati senzibilitet, da ove i slične neodgovorne izjave ovakvog tipa ne smiju biti izrečene bez argumenata.\nPoraženi činjenicom da je naš član porodice izvrnut javnom linču, preko slika koje kruže svakodnevno svim medijima, ističemo da smo na život i rad našeg člana kao porodica i te kako ponosni, između ostalog i zbog toga što nikad nije imao mrlje u svom privatnom i profesionalnom životu, već naprotiv, bio primjer posvećenog i kompetentnog službenika, sina i brata.\nDužni smo da informišemo javnost da je obavještenje koje je dao u svojstvu građanina, od strane službenika MUP-a Jakše Backovića prezentovana kao priznanje krivice, što je krajnje netačno, neprofesionalno, i nezakonito, smišljeno da se na senzacionalistički način prikaže rad ovog organa, prikupe sitni poeni kod nadređenih, zbog čega je još jednom prekršena prezumcija nevinosti i obmanuta javnost Crne Gore.\nOstaje nam još jedno pitanje za postupajuće organe, "kako je moguće da se nastoji sva krivica prebaciti na jednog službenika informatičke struke dok sa druge strane imamo isti takav slučaj od 22. marta kada je društvenim mrežama kružio sličan spisak, a koji je objavljen i u pojedinim medijima, a koji je ostao bez bilo kakvog epiloga".\nZbog navedenog ne možemo da se otrgnemo osjećaju da se zbog cjelokupne javnosti moralo naći žrtveno jagnje, a naš Rade je očigledno bio najjeftiniji za žrtvovanje.\nKoristimo priliku da se zahvalimo predstavnicima tužilaštva koji su i u toku postupka i na samoj pres konferenciji pozvali sve medije na uzdržanost i poštovanje prezumpcije nevinosti, za razliku od krajnje neprofesionalne izjave službenika Uprave policije Backovića.''


Panić: Al Kapone je pao na porezu, Vučić će pasti na respiratorima\nVesti Autor:Beta26. dec. 202014:26 > 14:33\nPredsednik Sindikata lekara i farmaceuta Srbije, Rade Panić, izjavio je u Novom Sadu da je čuveni mafijaš Al Kapone pao na porezu, a da će predsednik Srbije Aleksandar Vučić pasti na medicinskim respiratorima.\n„Al Kapone je pao na porezu, a Aleksandar Vučić pašće na respiratorima. Ja vam to obećavam. Biće sigurno“, rekao je Panić građanima, koji su se okupili na dunavskom priobalju Šodroš, da protestuju protiv najavljene izgradnje stambenog naselja nazvanog Novi sad na vodi.\nZašto lekari u Srbiji ne veruju u zvanične podatke o broju preminulih od kovida\nPanić: Gotovo sam uveren da se u Srbiji kriju pravi podaci o broju preminulih\nPanić je upitao zašto je proglašeno tajnom to što su bile nabavke respiratora i medicinske opreme Republičkog fonda za zdravstveno osiguranje po instrukcijama Ministarstva zdravlja i zašto su pokušali da centralizuju informacije.\n„Novinarku Anu Lalić su hapsili na pravdi boga jer je izveštavala o tome kakva je bila situacija u Kliničkom centru Vojvodine, a tako je širom Srbije. Onog trenutka kada je Sindikat sa Anom Lalić izneo da je u Novom Pazaru humanitarna katastrofa tada se i u Leskovcu i u Vranju i mnogim gradovima dešavalo nešto slično, samo su vlasti bile bolje organizovane i imale su one koji nisu spremni da progovore, a znajte da nije bilo drugačije“, rekao je Panić.\nOptužio je aktuelnu vlast da pokušava da izbriše iz sećanja one koje su oboleli i preminuli od kovida 19 i dodao da će lekari jednog dana kada sve prođe sigurno dokazati te manipulacije.\n„Nadam se da ćemo na kraju čvrsto dokazati da su manipulisali sa preminulima. Ovog trenutka to rade da bi dokazali da je najmanja smrtnost u Srbije, ali to sigurno nije istina i o tome će svedočiti lekari, pre ili kasnije“, kazao je Panić.\nPrema njegovim rečima, danas jedan deo Srbije zna da Sindikat lekara i farmaceuta postoji, ali se nažalost osipa „jer je 55 kolega nažalost izgubilo život u ovoj borbi koja se dešava ili u ovom neredu koji su stvorili ministar Zlatibor Lončar u tri mandata i onaj koji je odgovoran za sve to i ko ga je postavljao“.\n„Svedočimo da se zapamti, da se zna da se jednog dana odgovara za krivično delo ugrožavanje zdravlja i života građana. Najmanje je četiri godine kako tražim pred institucijama i pred javnosti da državni tužilac po službenoj dužnosti pokrene krivičnu prijavu protiv ministra Lončara za ugrožavanje zdravlja i života svih građana Srbije“, rekao je Panić.\nPodsetio je da je na vreme upozoravao šta će se desiti u zdravstvenom sistemu Srbije kada bude proglašena epidemija koronavirusa, ali da nije očekivao da će biti ovoliko loše.\n„I noćas sam morao u dežurstvu da radim ratnu trijažu. Kad je noćas došao kolega i rekao da mu treba mesto za čoveka 1962. godište, ja sam mu rekao da može da uđe u intenzivnu negu i da izabere jednog od osam pacijenata da bi taj čovek dobio šansu. Kolega je pogledao u mene i u pod sa rečima ’morao sam da te obavestim’“, rekao je Panić.\nUz podsećanje kako je bilo u prvom delu pandemije sa građanima starijim od 65 godina kojima je bilo zabranjeno kretanje, ocenio je da se takav odnos prema njima nastavio i nakon karantina jer danas „ne dobijaju pravu šansu i ustavom garantovanu celodnevnu zdravstvenu zaštitu“.\nAleksandar VučićepidemijakoronavirusRade Panić\n14. apr. 2021 28\nU Torlaku počela proizvodnja ruske vakcine Sputnjik V 14. apr. 2021\nApelacioni sud ukinuo presudu za napad na Borka Stefanovića 11:39


Na današnjoj vanrednoj sjednici Vlada Tuzlanskog kantona je izrazila nezadovoljstvo zbog postupka Ureda za veterinarstvo Bosne i Hercegovine i upućivanja dopisa Turkish Cargo, poslovnom partneru Međunarodnog aerodroma Tuzla (MAT), te neobavještavanja ovog javnog preduzeća, o razlozima prestanka vršenja veterinarskog inspekcijskog nadzora na MAT-u od 15.09.2016. godine.\nVlada je od Ureda zatražila zvanično obavještenje o razlozima obustavljanja vršenja veterinarskog inspekcijskog nadzora na Međunarodnom Aerodromu Tuzla, kao i informaciju Ureda za veterinarstvo da li je o nedostatku tehničkih uslova obavijestio i druge međunarodne granične prijelaze u zračnom prometu u Bosni i Hercegovini.\nVlade Tuzlanskog kantona i Federacije BiH, te JP Međunarodni Aerodrom Tuzla su u toku obezbjeđivanja uslova za promet roba uložili više od 2 miliona konvertibilnih maraka za izgradnju Kargo centra i nabavku prateće opreme. Prekid rada veterinarske inspekcije prouzrokovao bi ogromne finansijske štete za Tuzlanski kanton, domaća i strana pravna i fizička lica koja su uključena u projekat izvoza mesa iz BiH, a također bi mogli biti pokrenuti i odgovarajući sudski postupci zbog kršenja i neizvršavanja obaveza preuzetih potpisivanjem poslovnih ugovora koji imaju elemente međunarodnog karaktera.\nTakođer, Vlada Tuzlanskog kantona današnjim zaključkom od Vijeća ministara Bosne i Hercegovine traži da naloži Uredu za veterinarstvo Bosne i Hercegovine potpuno izvršavanje Odluke Vijeća ministara Bosne i Hercegovine o graničnim prelazima BiH, te da na Međunarodnom aerodromu Tuzla obezbijedi sve tehničke, kadrovske i druge pretpostavke za neometan promet roba animalnog porijekla.\nUzimajući u obzir sve navedeno Vlada Tuzlanskog kantona izrazila je danas i spremnost da inspektori Kantonalne uprave za inspekcijske poslove TK, po ovlaštenju, privremeno vrše poslove granične veterinarske inspekcije, ukoliko je nedostatak kadrova u Uredu za veterinarstvo BiH razlog za ovakvu odluku Ureda.\nU posljednjih nekoliko godina, a posebno u nekoliko zadnjih dana, svjedoci smo ubrzanog rasta i razvoja tuzlanske zračne luke i tendencije da ona uistinu postane generator razvoja Tuzlanskog kantona, Federacije BiH, ali i Bosne i Hercegovine u cjelini, obzirom da ovoj zračnoj luci gravitira cijeli region sjeveroistočne Bosne i Hercegovine, zapadne Srbije, te istočne Hrvatske.


VojvodinaCafe - Rezonirajte na Exitu uz Resonate objekat\nRezonirajte na Exitu uz Resonate objekat\nVest objavljena: 05.07.2012 11:31\nDrugi dan festivala Jan Nemeček, jedan od naših najtalentovanijih umetnika u oblasti savremene klupske elektronske muzike, predstavlja svoju beskompromisnu autorsku viziju - audio performans kome nije na umu samo zabava.\nU subotu, 14. jula, DJ Žozi, predvodeći novi talas domaćih hip hop didžejeva, odvešće nas sa one strane strogih žanrovskih podela. Konačno, poslednji dan festivala, Resonate lounge ugostiće projekat koji čine Nemanja Aćimović, Vukašin Marković, Boris Mladenović. Njihov autorski, konceptualni live super-session koji će trajati do ranih jutarnjih časova najavljuje novu spektakularnu saradnju utemeljenu na iskustvima beogradskog undergrounda. RESONATE festival nastao je u saradnji između Doma Omladine Beograda, organizacije Magnetic Field B i londonske kompanije za promociju digitalne scene CreativeApplications.net sa osnovnim ciljem da na jednom mestu okupi najznačajnija imena današnje kreativne industrije u Evropi. Premijerni događaj u trajanju od dva dana održan je u martu 2011. uz učešće preko 30 teoretičara, umetnika, profesionalaca i aktivista iz celog sveta. U ovom trenutku, RESONATE predstavlja projekat u razvoju sa ciljem da preraste u institucionalnu platform koja pruža nove mogućnosti mladima u regionu koji se na bilo koji način bave digitalnim umetnostima ili novim medijima i tehnologijama.


Sportske sekcije učenika iz Brusa postižu dobre razultate na školskim takmičenjima – In Medija\nSportske sekcije učenika iz Brusa postižu dobre razultate na školskim takmičenjima\nPored redovne nastave fizičkog vaspitanja, u OŠ “Jovan Jovanović Zmaj” Brus zastupljene su i sportske sekcije, čiji članovi na školskim takmičenjima postižu odlične rezultate. Na ovogodišnjim školskim takmičenjima u sportu za sada su na teren izlazile ekipe u malom fudbalu (dečaci i devojčice) i odbojkašice.\nU toku su intenzivne pripreme učenika za školsko takmičenje u atletici koje će se održati u Kruševcu na kom se očekuju dobri rezultati.\nNa nedavno održanom Okružnom školskom takmičenju u Varvarinu, muška ekipa u malom fudbalu je osvojila drugo mesto, posle poraza od školske ekipe iz Trstenika.\nEkipa u malom fudbalu – Okružno takmičenje u Varvarinu 2017 – II mesto\nOdbojkašice OŠ “Jovan Jovanović Zmaj” Brus su na Okružnom takmičenju u Kruševcu osvojile treće mesto.\nOdbojkaška sekcija OŠ “Jovan Jovanović Zmaj” – Kruševac 2017 III mesto\nŽenska sekcija u malom fudbalu osvojila je drugo mesto na Opštinskom takmičenju\nMali fudbal devojčice Opštinsko 2017 II mesto\nDa ovi rezultati nisu slučajnost govore nagrade i pehari i sa prethodnih školskih takmičenja koje su učenici iz Brusa osvajali zajedno sa svojim profesorima fizičkog vaspitanja koji i vode sportske sekcije.\nU zavisnosti od svojih interesovanja učenici i učenice OŠ “Jovan Jovanović Zmaj” Brus mogu se opredeliti za više sportskih sekcija koje vode profesori fizičkog faspitanja Đorđe Vasović, Vesna Ilić i Gospava Šulović.\nTrenutno su aktivne sekcije:\n– Mali fudbal – devojčice i dečaci,\n– Odbojka – devojčice\n– Košarka – devojčice\nDa podsetimo čitaoce da je Sanja Đokić, učenica OŠ “Jovan Jovanović Zmaj” iz Brusa 2016. godine na X Školskoj olimpijadi u Vranju, na kojoj je učestvovalo oko sedam hiljada učenika osnovnih i srednjih škola iz Srbije, osvojila peto mesto u disciplini skok u dalj.


Crveni krst Beograd ispratio drugu grupu dece na oporavak\nU skladu sa povoljnom epidemiološkom situacijom Crveni krst Beograd je 03.08.2021.godine ispratiti drugu grupu dece na oporavak u odmaralište Crvenog krsta Aleksandrovac na Mitrovom polju.\nOve godine 33 mališana koji su predloženi po kriterijumu socijalne ugroženosti, učenici su Osnovne škole „Miloje Pavlović“ kao i Škole za osnovno i srednje obrazovanje „Sveti Sava“ iz Umke.\nUz veliku podršku Beograđana, sa platoa škole „Sveti Sava“ u 9 časova krenuo je autobus sa našim mladim sugrađanima koji pohađaju gore pomenute škole, a koje su specijalizovane za obrazovanje dece sa različitim smetnjama u razvoju.\nU pratnji ovih učenika u pratnji je upućeno i 10 nastavnika i saradnika iz škola, kao i 2 volontera Crvenog krsta Čukarica koji će učenicima upotpuniti odmor organizacijom radionica. Unapred se radujemo što će im najlepša sećanja obojiti ovo leto kao i generacijama dece koja su bila upućivana na odmor i oporavak. Ceo oporavak realizovaće se uz poštovanje propisanih epidemioloških mera koje su bile primenjivane i prilikom oporavka prve grupe koja je ove godine upućena na oporavak.\nCrveni krst Beograd nastavlja sa prikupljanjem sredstava za ovaj tradicionalno važan program Crvenog krsta, pa su naši sugrađani već sa julskim računom dobili uplatnicu kojom će se u toku 2021. godine prikupiti nova sredstava, a samim tim i neki novi mališani podsetiti da su Beograđani ljudi velikog srca.


Neuspela proba Severne Koreje\nTV izveštaj Severne Koreje o neuspeloj raketnoj probi\nSeverna Koreja je pokušala da testira balistički projektil lansiran sa podmornice, ali proba očigledno nije uspela.\nJužnokorejska novinska agencija Jonhap je saopštila da je motor projektila upaljen, ali da je raketa eksplodirala oko deset kilometara u vazduhu. Jonhap navodi da je projektil putovao svega nekoliko kilometara preko vode.\nSlična proba u aprilu takodje nije uspela. Ista novinska agencija navodi da je Pjongjang ispalio projektil sa 2.000 tona teške podmornice kasno jutros sa istočne obale Severne Koreje u blizini grada Sinpo.\nMinistarstvo odbrane Južne Koreje saopštilo je da ne mogu da potvrde koliko je daleko projektil leteo niti gde je pao, ali su takodje naveli da je "Severna Koreja uporna u kršenju rezolucija UN-a konstantnim lansiranjem balističkih projektila".


BANKARI ĆE PREŽIVETI NUKLEARNI RAT: Vladari sveta užurbano spremaju skloništa 500 m pod zemljom!\nGlasine kruže Amerikom\nBANKARI ĆE PREŽIVETI NUKLEARNI RAT: 500 vladara sveta užurbano spremaju skloništa pod zemljom!\nSanja Ćurčić\t 04.10.2014. 21:42h 00:00h\nJedan od najvećih teoretičara zavere, novinar Džim Mars tvrdi da se ljudi koji kontrolišu svetske finansije užurbano spremaju za mogući kataklizmički sukob na planeti\nU intervjuu iz 9. decembra 2012. godine, poznati novinar i autor knjiga o teorijama zavere, Džim Mars je pričao o tome kako je 400-500 bankara napustilo svoje pozicije i sakrilo se. Mars je podsetio gledaoce da je elita razvila sopstvena skloništa kojima samo oni imaju pristup, a ovo je njegova najnovija teorija zavere koja kruži internetom.\nMnogi ljudi danas su svesni da postoje podzemne ustanove koje se nalaze ispod međunarodnog aerodroma u Denveru, a koje su podzemnom železnicom povezane sa ustanovama NORAD-a u planini Šajen, tvrđavom Karson i vazduhoplovnom bazom Piterson.Građevine su deo programa Kontinuitet vlasti, koji je razvila vlada SAD početkom Hladnog rata. Međutim, ove ustanove postaju planirano odredište za mnoge članove globalne elite koji će se tamo sakriti kada se pakao oslobodi.


Naknada za smještaj u vlastitom stanu - CIN\nMinistar obrazovanja i nauke FBiH Damir Mašić je postavljen za predsjedavajućeg Komisije za rješavanje statusnih pitanja članova federalne Vlade. Ova Komisija je odobrila Mašiću isplatu 25.000 KM za smještaj i odvojeni život od porodice. (Foto: CIN)\nU zgradi „Lipa“ u Sarajevu se nalazi 21 od ukupno 65 stanova Vlade za službeni smještaj izabranih i imenovanih funkcionera. (Foto: CIN)\nDamir Mašić ima stan u Sarajevu, udaljen nekoliko kilometara od kancelarije Federalnog ministarstva obrazovanja i nauke. Iako je službeno sjedište Ministarstva u Mostaru, Mašić najviše vremena provodi u sarajevskoj kancelariji. (Foto: CIN)\nOni su za CIN rekli da je to zato što se u glavnom gradu nalazi većina institucija i da tu imaju najviše sastanaka. Zahvaljujući nepotpunoj Uredbi, Komisija u odlučivanju ne uzima u obzir ove činjenice pa oni svaki mjesec dobivaju 600 KM za smještaj i režije.\nFederalni ministar razvoja, poduzetništva i obrta Sanjin Halimović od decembra prošle godine umjesto 300 prima 600 KM naknade za zakup stana, troškove smještaja i odvojeni život. (Foto: CIN)\nI Mašić i Trhulj naknadu od 600 KM mjesečno primaju od aprila 2011. godine, dok je Halimović ovaj iznos počeo primati u decembru prošle godine – kada je iz službenog stana prešao u privatni.\nU decembru 2012. godine, kada je koristio stan Vlade u Sarajevu, Sanjin Halimović je u ovom gradu kupio stan od 112 m2. Krajem 2013. godine je podnio zahtjev za odobrenje naknade za zakup stana. (Foto: CIN)


Selaković je istakao da je produbljivanje bilateralne saradnje sa državama afričkog kontinenta jedan od spoljnopolitičkih prioriteta Srbije i da naša zemlja ima želju da intenzivira odnose sa Burundijem.\nPodsetivši da Srbija i Burundi ove godine obeležavaju 60 godina od uspostavljanja diplomatskih odnosa, Selaković je istakao da "smo otvoreni za razmenu poseta na visokom i najvišem nivou" i pozvao ministra Šingira da ove godine poseti Srbiju.\nŠef srpske diplomatije naveo je da sa naše strane postoji zainteresovanost za unapređenje bilateralne saradnje u različitim oblastima poput trgovine, odbrane i bezbednosti, obrazovanja i sporta.\nSrbija, kako je dodao, želi da razvija i proširuje ekonomske odnose sa Burundijem, što uključuje i povećanje trgovinske razmene, a sa naše strane postoji i veliko interesovanje za razvoj poljoprivredne saradnje.\nPosebnu zahvalnost Selaković je izrazio zbog podrške Burundija teritorijalnom integritetu i suverenitetu Srbije.\nPrema njegovim rečima, uzajamna podrška u međunarodnim organizacijama u pitanjima od nacionalnog interesa dokaz je prijateljstva dve države i čvrsta osnova za dalje unapređenje saradnje na bilateralnom nivou.\nSagovornici su razmenili i informacije o epidemiološkoj situaciji, a ministar Selaković je i ovom prilikom Burundiju ponudio pomoć u antikovid vakcinama.\nNikola Selaković Burundi\nSelaković na ministarskom sastanku Saveta Evrope u Torinu


Javna rasprava o Nacrtu rebalnsa budžeta privukla mali broj predstavnika sportskih klubova /VIDEO/ - NTV Arena\nJavna rasprava o Nacrtu rebalnsa budžeta privukla mali broj predstavnika sportskih klubova /VIDEO/\nPredstavnici sportskih klubova u Bijeljini iznijeli su danas niz zamjerki na način raspodjele 1,1 milion KM za sport iz gradskog budžeta.\nBojan Kvrgić iz Odbojkaškog kluba “Libero” upitao je nadležne u Gradskoj upravi zašto se novac iz budžeta ne dijeli klubovima prema njihovim sportskim rezultatima.\nPredsjednik uprave Košarkaškog kluba “Feniks basket” Branimir Đokić nazvao je javnu raspravu za sportske klubove “tužnim skupom” kojem su prisustvovali predstavnici samo osam od više od 100 sportskih klubova u Bijeljini.\n“Ako je vama toliko teško da pravedno podijelite sredstva, predlažem da od tih milion maraka svake godine napravite po dvije sale u gradu, da djeca imaju gdje trenirati, jer nam je stanje u toj oblasti katastrofalno”, rekao je Đokić.\nŠef Kabineta gradonačelnika Bijeljine Mladen Arsenović rekao je da Radna grupa za inicijaciju infrastrukturnih projekata traži pogodnu lokacije za sportsku dvoranu u Bijeljini, navodeći da su za to djelimično obezbijeđena sredstva.\nTags: bijeljina, budzet, javna rasprava, sport\n„Mogu i ja“ – igre bez granica za djecu sa i bez razvojnih poteškoća u Sedmici urbane mobilnosti\nOkrugli sto o unapređenju zaštite žrtava nasilja u porodici /VIDEO/


Počela 10. jubilarna Noć istraživača | NS Reporter\nPočela 10. jubilarna Noć istraživača\nDatum: септембар 28, 2019\nNOVI SAD – Iako je prvi grad u Srbiji koji je organizovao Noć istraživača Novi Sad obeležava 10. jubilarni rođendan povodom te manifestacije. Naučni sadržaj izložen u tržnom centru, privukao je brojne posetioce.\nNa svečanom otvaranju noći muzeja, osmoro mladih istraživača prezentovalo je svoje međunarodne naučne radove na temu “Konekcija i globalno povezivanje”. Posetioci su mogli da učestvuju u brojnim radionicama i na taj način se zainteresuju za naučna istraživanja.\nZajedno sa Novim Sadom ovu manifestaciju obeležava još 29 gradova u Srbiji i 370 u Evropi.\n“Značaj ove manifistecaije je kao što vidimo oko sebe da mlade ljude ovu decu malu upoznamo sa čarima nauke da oni zavole naučna istraživanja da krenu i sami tim putem jer vidimo ovde i bebe u kolicima i malu decu sa lum balonima i da shvate da nauka nije bauk ali da znanjem jako puno mogu da postignu”, rekla je Prof. dr Dušica Rakić, zamenica pokrajinskog sekretara za visoko obrazovanje i naučno istraživačku delatnost.\n“Novosadska jesen” 16. put – Jesen je pravo vreme za sadnju\nOdržana manifestacija “Preprekova jesen”\nU Galeriji “La Vista” od sutra izložba male grafike


Čovek koji je predvideo Trampovu pobedu sada mu predviđa pad - OVO ĆE SE DOGODITI | WebTribune\nHome SPEKTAR Čovek koji je predvideo Trampovu pobedu sada mu predviđa pad – OVO ĆE SE DOGODITI\nAmerički fizičar i pisac Alan Lightman koji je među prvima predvideo pobedu na izborima aktuelnog američkog predsednika Donalda Trampa, sada predviđa da će Tramp u 2019. godini biti smenjen.\nMale su šanse da će se sledeće godine ponašanje američkog predsednika i njegova politika promeniti, međutim, novi sastav Predstavničkog doma američkog Kongresa u kojem preovlađuju demokrate i istraga specijalnog savetnika Roberta Milera o ruskom mešanju u njegovu predsedničku kampanju, dovešće do njegove smene, predviđa Lihtman, prenosi Tanjug.„Mislim da je verovatnije da će biti smenjen, nego da neće”, kazao je Lihtman za DV.\nTaj proces je, kako se navodi, dugo bio goruća tema među Trampovim suparnicima u Demokratskoj stranci u svetlu izbora za Kongres na sredini predsedničkog mandata koji su „obrnuli” Predsednički dom, u kojem će tokom 2019. godine većinu imati upravo demokrate.„Republikanci su podržavali (Ričarda) Niksona sve dok dokazi nisu postali toliko očigledni da su za njih postali ogroman teret. Ne kažem da neće preživeti, kažem da je mala verovatnoća”, kazao je Lihtman.\nČim se sazove novi Predstavnički dom pod većinskom vladom demokrata 3. januara sledeće godine, Trampova smena će se iz teorije preobratiti u realnost, navodi se.„Ukoliko Miler dođe do poražavajućih otkrića, demokratska baza će zahtevati smenu. Mislim da mu (Trampu) preti velika opasnost od Milerove istrage”, kazao je Lihtman.\nLihtman je takođe dodao „da se ne zaboravi: Ako Tramp bude smenjen, oni ne dobijaju za predsednika Nensi Pelosi, nego Majka Pensa, nekoga koga republikanci u Kongresu većinski biraju pre nego Trampa”.


Šveđanin sve bliži "San Siru" - Sportske.net\nŠveđanin sve bliži "San Siru"\nKako prenose italijanski mediji, švedski reprezentativac želi da promeni sredinu.\nTotenhem se raspituje za asa MilanaKoji mu najlepše stoji - U jednom od ovih šest dresova bi Zlatan mogao da zaigra!Baka iznenadio, ostaje u Milanu!Progovorio i Donaruma!Preokret - Pregovori sa Donarumom nastavljeni, uključio se i Montela!\nMilan pravi strašan tim ovog leta, za sada su stigli Musaćo, Kesi, Rikardo Rodrigez i Andre Silva, očekuje se još makar toliko pojačanja, a jedno od njih bi mogao da bude krilni fudbaler RB Lajpciga Emil Forsberg.\n"Rosoneri" su izrazili interesovanje, a više nego zainteresovan je i sam igrač, koji je izjavio da bi voleo da zaigra u dresu Milana.\nOn je imao sjajnu sezonu u Nemačkoj, bio je najbolji asistent Bundeslige sa čak 19 asistencija na 30 nastupa, definitivno je jedan od najzaslužnijih za istorijski plasman Lajpciga u Ligu šampiona i osvajanje drugog mesta na tabeli u debi sezoni.\nBio je veliko pojačanje za ekipu sa "San Sira", ali Lajpcig ne želi tek tako da ga se odrekne. Nemci traže 25 miliona evra, ali Milan nije spreman toliko da plati.\nIpak, agent švedskog reprezentativca Hasan Džetinkaja smatra da bi Lajcpig trebalo da izađe u susret igraču, koji im je toliko toga doneo od kako je stigao iz Malmea.\n"Emil je dao sve za taj dres. Pričali smo sa klubom i imamo visoke ambicije. Oni nisu potpisali Emila za 15 već za tri miliona i nema sumnje da je on uradio dovoljno da im se oduži za tu investiciju.\nKlub mora da dozvoli Emilu da ide, on želi da napravi korak dalje u svojoj karijeri i ako mu to ne omoguće, neka budu svesni da će mu srušiti snove", izjavio je Džetinkaja.\nVidećemo da li će Milan i Lajpcig pronaći zajednički jezik, jedno je jasno, Forsberg hoće na "San Siro", vreme će pokazati da li će mu se želja na kraju ostvariti.


Niška televizija » Svi članovi gradskog štaba za vanredne situacije su na terenu (VIDEO)\nSvi članovi gradskog štaba za vanredne situacije su na terenu (VIDEO)\nObjavljeno 29.03.2015. 17:07\nUsled obilnih kisa prethodnih dana i topljenja snega, nivo reke Nišave od mosta kod Jagodin male do Betonskog mosta kod Ureda, prešao je poslednji stepenik na keju i reka se preliva na prvi deo šetališta. Kako NTV saznaje, svi članovi gradskog štaba za vanredne situacije su na terenu. Izveštaji se šalju bukvalno na desetak minuta, a situacija sa vodotokovima u niškom kraju nije nimalo ružičasta, kaže za NTV Žarko Ranković, šef gradskog štaba za vanredne situacije. Prema njegovim rečima postoji opasnost od izilavanja Kutinske i Gabrovačke reke jer Nišava sa ovakvim vodostajem jednostavno ne može da prihvati vodu iz ovih potoka. Prema poslednjim informacijama, ohrabruje podatak sa terena da vodostaj Kutinske reke ima tendenciju opadanja, kaže Rankovic.\nPotsećamo, vanredna odbrana od poplava proglašena je u slivu reka Toplica, Veternica, Ibar, Kolubara sa pritokama, Bjelica i Zapadna Morava, ali nema ugroženih domaćinstava i objekata. Postoje manja izlivanja u nebranjenim delovima tokova navedenih reka, u Mačvanskom, Zlatiborskom, Kolubarskom, Raškom, Jablaničkom, Topličkom i Moravičkom okrugu.\nMart mesec u Srbiji je mesec frankofonije (VIDEO)


Kapiten Radničkog otišao sa Čaira: Niš i Radnički mi ostaju u srcu\nKapiten Radničkog otišao sa "Čaira": Niš i Radnički mi ostaju u srcu\nPovremeni kapiten prošlosezonskog tima niškog Radničkog Nikola Vujadinović, nakon 28 utakmica u Superligi i dva gola, odučio je da ne produži ugovor sa "Realom sa Nišave". Najstariji i najiskusniji igrač niškog tima se zahvalio klubu na saradnji i uspešnoj sezoni i ističe da mu Niš i Radnički ostaju u srcu.\nPar dana pre početka priprema za novu sezonu sa novim trenerom, Nikola Vujadinović je došao do "Čaira" da se pozdravi sa čelnicima kluba i zahvali se na saradnji i uspešnoj sezoni.\nHteo sam da poželim sreću u novim izazovima jer je sezona koja je za nama bila jako uspešna i prezadovoljan sam celokupnim boravkom u Nišu. Grad i klub su me od prvog dana prihvatili i učinili da se sve vreme boravka osećam kao kod kuće. Niš i Radnički mi svakako ostaju u srcu - rekao je Vujadinović.\nPripreme za novu sezonu bez Vujadinovića; foto: M. M.\nNjemu je na kraju prošle sezone istekao ugovor, a nekadašnji igrač Udinezea, Osasune, Šturma, Leha i drugih evropskih klubova, objasnio je zašto ne ostaje u Nišu i sledeće sezone.\nU godinama sam kada mi je porodica apsolutni prioritet i zbog preduge razdvojenosti poželeli smo da više vremena provodimo zajedno. Vezani smo za Beograd, zbog dece i da to nije slučaj ne bi bilo nijedne prepreke za nastavak saradnje sa Radničkim. Radnički je klub koji u svakom smislu zaslužuje Evropu i besprekorno funkcioniše. Uslovi koji su igračima obezbeđni na pripremama i u karantinu, plate koje su redovne, sve je do poslednjeg detalja bilo na najvišem mogućem nivou - kaže štoper.\n"Četvrto mesto u ligi je zajednički uspeh igrača i rukovodstva kluba", smatra Vujadinović, a veruje da Radnički može još da napreduje.\nŽelim da se zahvalim generalnom direktoru kluba Dejanu Propadalu na izuzetnoj saradnji i odnosu sa igračima. On je za nas bio dostupan 24 sata svakog dana i potpuno je posvećen klubu i igračima. Naravno, veliku zahvalnost dugujem i prvom čoveku kluba Ivici Tončevu, koji je svojom energijom, visprenošću, a ponekad i konstruktivnim kritikama umeo da podigne moral ekipi i pomogne igračima. Ovo je zdrava sredina, kako za iskusne igrače, tako i za razvoj talentovanih mladih igrača i svakom bih preporučio da svoju karijeru usmeri ka Nišu - dodao je Vujadinović.\nTestiranjem u sportskom dispanzeru i prvim treningom na stadionu "Čair" fudbaleri Radničkog će u sredu, 8. juna početi pripreme za novu sezonu u kojoj ih čekaju nadmetanje u Evropi i domaćem prvenstvu i Kupu. Prozivku će izvršiti novi trener Tomislav Sivić.


Eksplodirao automobil-bomba u vojnoj bazi: Povređeno 36 ljudi u Kolumbiji /video/ - 16.06.2021, Sputnik Srbija\nDve jake eksplozije dogodile su se u vojnoj bazi u kolumbijskom gradu Kukuti, a u njima je povređeno 36 ljudi, od kojih dvoje civila. 16.06.2021, Sputnik Srbija\nKolumbijski ministar odbrane Dijego Molano potvrdio je da je eksplodirao automobil-bomba u bazi 30. brigade kolumbijske armije.Kako je dodao, od 36 povređenih, troje je u teškom stanju. Molano je nazvao napad „terorističkim aktom“ i objasnio da su dva muškarca ušla u bazi belim „Tojotinim“ pik-apom, predstavljajući se kao zvaničnici i da su oni podmetnuli eksploziju, preneo je RT.Odgovornost za napad još niko nije preuzeo, a Molano je rekao kako je početna hipoteza da su napad izveli pripadnici pobunjeničke levičarske Nacionalne oslobodilačke armije, te da su pod sumnjom i „disidenti iz same vojske“.Snimci koji su se pojavili na društvenim mrežama pokazuju veoma jaku eksploziju, koja je oštetila ne samo bazu, već i zgrade u obližnjem naselju.Kolumbijski predsednik Ivan Duke kazao je da je naredio ministarstvu odbrane da započne hitnu istragu.Iako je primirje između kolumbijske vlade i brojnih naoružanih frakcija koje sukobljavaju decenijama, potpisano još 2016. godine, u ovoj zemlji se događaju povremeni napadi na vojsku i policiju.Poslednja eksplozija u Kukuti dogodila se usred antivladinih demonstracija koje traju još od aprila i u kojima je do sada poginulo 50 ljudi.Pročitajte još:\nsvet, vesti, automobil bomba, teroristički napad, kolumbija\n07:49 16.06.2021 (Osveženo: 15:42 20.09.2021)\n© Tanjug / AP/Ferley OspinaVojnici kolumbijske vojske ispred vojne baze u kojoj je eksplodirao automobil-bomba\nDve jake eksplozije dogodile su se u vojnoj bazi u kolumbijskom gradu Kukuti, a u njima je povređeno 36 ljudi, od kojih dvoje civila.\nKolumbijski ministar odbrane Dijego Molano potvrdio je da je eksplodirao automobil-bomba u bazi 30. brigade kolumbijske armije.\nKako je dodao, od 36 povređenih, troje je u teškom stanju. Molano je nazvao napad „terorističkim aktom“ i objasnio da su dva muškarca ušla u bazi belim „Tojotinim“ pik-apom, predstavljajući se kao zvaničnici i da su oni podmetnuli eksploziju, preneo je RT.\nOdgovornost za napad još niko nije preuzeo, a Molano je rekao kako je početna hipoteza da su napad izveli pripadnici pobunjeničke levičarske Nacionalne oslobodilačke armije, te da su pod sumnjom i „disidenti iz same vojske“.\nSnimci koji su se pojavili na društvenim mrežama pokazuju veoma jaku eksploziju, koja je oštetila ne samo bazu, već i zgrade u obližnjem naselju.\nKolumbijski predsednik Ivan Duke kazao je da je naredio ministarstvu odbrane da započne hitnu istragu.\nIako je primirje između kolumbijske vlade i brojnih naoružanih frakcija koje sukobljavaju decenijama, potpisano još 2016. godine, u ovoj zemlji se događaju povremeni napadi na vojsku i policiju.\nPoslednja eksplozija u Kukuti dogodila se usred antivladinih demonstracija koje traju još od aprila i u kojima je do sada poginulo 50 ljudi.


RAJČEVIĆ O REAKREDITACIJI Znamo da je riječ o političkoj opstrukciji | Banjaluka.net\nRAJČEVIĆ O REAKREDITACIJI Znamo da je riječ o političkoj opstrukciji\n“Stav Srpske je potpuno jasan, mi znamo da je tu riječ o političkoj opstrukciji”, rekao je Rajčević i dodao da je sve to u vezi sa uspostavljanjem novog saziva Savjeta ministara”.\n“Srpska ima odgovore na ta pitanja, a kakvi su to odgovori ja u ovom trenutku neću da obrazlažem”, rekao je novinarima Rajčević, koji je na jednom od panela skupa govorio o političkim opstrukcijama Sarajeva.\n“Nema bojazni ni za naše studente, ni za akademsku zajednicu, oni su i dalje akreditovani, ali naravno da mi moramo da okončamo proces reakreditacije sa finalnim korakom, a to je upis u državni registar”, rekao je on.\n“To okvirni Zakon o visokom obrazovanju BiH uopšte ne poznaje, postoji samo jedna akreditacije, i to visokoškolske ustanove i pripadajućih studijskih programa”, rekao je Rajčević.\n“Poslije njegovog /Halilovićevog/ odlaska sa funkcije, a ubijeđen sam da će je napusti vrlo brzo, s obzirom na činjenicu da je ispunio zakonske uslove i za penziju, mi moramo više povesti računa o ovim stvarima i da se više nikada ne desi da Srpska dođe u situaciju da zavisi od nacionalističkih i šovinističkih mišljenja i stremljenja jednog čovjeka”, rekao je on.\nHalilović je, poslije panela, na kojem nije dobio riječ da govori poslije Rajčevića, rekao novinarima da radi po zakonu i da “Republika Srpska vodi političku kampanju protiv njega”.\n“Dao sam preporuku za akreditaciju univerziteta, ali ne za akreditaciju studijskih programa zato što to nije zakonito sprovedeno”, rekao je on, dodavši da sve treba da se uradi po zakonu.


22. Jun 2000 15:55 (GMT+01:00)\nPovređene dve žene\nGNJILANE - Od eksplozije bombe kašikare, koju su Šiptari u sredu uveče bacili na kuću Tomislava Ivkovića u Gnjilanu, teško je povređena njegova majka Vukosava, a lakše supruga Olivera. Vojni lekari Kfora medicinski su zbrinuli povređene žene.\nBomba je, verovatno, bila namenjena osmorici bučnih navijača pored televizijskih ekrana koji su preksinoć pratili prenos fudbalske utakmice Jugoslavija - Španija.\nPRIŠTINA - U protekla 24 sata na Kosovu su ranjene tri osobe, a zaplenjena je veća količina municije i više vojnih uniformi, saopštio je Kfor. U eksploziji bombe u sredu uveče u Gnjilanu ranjena je jedna Srpkinja i oštećena njena kuća. Prema rečima portparola Kfora, Skota Slejtena, odbila je medicinsku pomoć Kfora i prebačena je u lokalnu bolnicu.\nSlejten je dodao da su oko ponoći dva Albanca ranjena u kolima u prištinskom naselju Sunčani breg. Jedan je ranjen u vrat, drugi u nogu. "Američki vojnici preksinoć su u gnjilanskom selu Cernica uhapsili šestoricu Albanaca zbog nedozvoljenog posedovanja oružja i kriminalnih aktivnosti u gnjilanskom kraju", saopštio je Slejten.\nPRIŠTINA - Novinar Radio "Kontakta", Valentina Čukić, koja je 20. juna teško ranjena u terorističkom napadu u centru Prištine, uspešno se oporavlja i van je životne opasnosti. Prema informacijama iz bolnice britanskog bataljona, njeno zdravstveno stanje je stabilno.\nZVEČAN - Građevinsko preduzeće "Des komerc" u Zvečanu izvođač je radova na sanaciji 2,5 kilometra dugog puta koji povezuje Zvečan s mesnim grobljem. Put će ovog leta dobiti i selo Korilje u kojem u 400 domaćinstava živi oko 2.000 Srba.\nKad ovaj put bude završen, prema rečima predsednika OO JUL Dejana Milisavljevića, meštani Korilja koji su svakodnevno izloženi napadima Šiptara iz kilometar udaljenih sela Vidomiriće i Guševce, moći će lakše i bezbednije da stižu do svojih imanja.


Demokrate: Kotor se normalizuje samo po mjerilima DPS-a | Analitika - Informativni Portal\nDemokrate: Kotor se normalizuje samo po mjerilima DPS-a\nSituacija u lokalnoj upravi u Kotoru se normalizuje samo po mjerilima Demokratske partije socijalista (DPS), saopšteno je iz Demokratske Crne Gore.\nObjavljeno: 24. 08. 2019 - 18:15 Promjenite veličinu teksta: A A A\nIz DPS-a je ranije saopšteno da je Opština Kotor, nakon populističke bivše vlasti, počela normalizaciju rada svih službi, a prije svega se normalizovala komunikacija sa sugrađanima.\nU reagovanju kotorskog odbora Demokrata navodi se da, kada lokalni DPS kaže da se situacija u lokalnoj upravi i gradu normalizuje, mogu samo da konstatuju da se normalizuje „po njihovim mjerilima“.\nPrema riječima Demokrata, jedino mjerilo DPS-a za normalno je služenje neistinama, kršenje zakona i simuliranje života i rada.\n„Kotorska pajser brigada, od milošte zvana DPS i sateliti, nije ni u čemu zaslužila odgovor bilo koga ozbiljnog u Crnoj Gori, njima će odgovor na sve navode dati Upravni sud pred kojim je gotovo deset tužbi za njihova postupanja“, kaže se u reagovanju.\nNavodi se da je legalna vlast na čelu sa predsjednikom Vladimirom Jokićem formirala preduzeće za prečišćavanje otpadnih voda zajedno sa opštinom Tivat, i da ono funkcioniše.\nDemokrate podsjećaju i da je posao rekonstrukcije bazena u nadležnosti Vlade „i da od obilazaka bazena pravnika na privremenom boravku u kabinetu predsjednika opštine nema nikakve koristi, osim ako ne pronađe neki novi pajser za period kada ga upravni sud iseli iz kabineta“.\n„Sve odluke koje ste donijeli u Skupštini, od budžeta pa nadalje. su bile pripremljene od nezakonito smijenjenje uprave i nijesu usvajane samo zato što ste gospodo iz DPS-a zajedno sa svojim javnim i tajnim pomagačima, koji se ovih dana sve više otkrivaju na sastancima skupštinskih odobora i u kabinetu, opstruirali rad SO Kotor i držali grad u blokadi“, tvrde Demokrate.\nU toj partiji se, kako su kazali, ponekad zapitaju da li je moguće da u DPS-u toliko nemaju stida da govore o normalizaciji grada koji su vodili gotovo tri decenije.\n„Upravnoj inspekciji smo prijavili kršenje zakona od strane pravnika (Željka) Aprcovića i to predstavili javnosti, zato što smo sigurni da će vaša drugarica Suzana Pribilović sve uraditi da to ne sankcioniše“, kaže se u reagovanju.\nDemokrate su poručile da će, bez obzira na to, javnosti nastaviti da ukazuju na sve nezakonitosti.\n„Što se tiče vaših navoda o potrošenim stotinama hiljada eura, vojsci ljudi, obilnim apanažama, zastrašivanju i revanšizmu, nećemo vam reći ono što zaslužujete, ne zbog vas, nego zbog našeg dostojanstva, jer ako nas spustite u blato imaćete prednost domaćeg terena. Dovoljno je samo da kažemo da ne govorite ni jednu jedinu istinitu riječ“, zaključuje se u reagovanju.\nTagovi: Demokrate DPS DPS Kotor kotor Demorkate Kotor\n24. 08. 2019 - 19:32\nniko vam vise nista ne vjeruje,ja licno nisam ni prvog dana, prevarantu\n25. 08. 2019 - 13:05\ncrvenim kravatašima nikad ne treba virovati ni kad su u opoziciji,to su miloševicevi puleni koji nikad ne govore ono sto misle a sad adio kravataši nikad više pod okupatorrskom sbijanskom čizmom neće biti MONTENEGRO


Partizanova poruka Ani Ivanović: Hvala ti što su uvek pričala za koga navijaš\nČetvrtak 29 decembar 2016 / Izvor: mozzartsport\nCrno-beli emotivo prokomentarisali odlazak naše teniserke u penziju\n"Ivanovićeva između Tipsarevića i Đokovića 2005."\nPovodom odluke Ane Ivanović da završi profesionalnu karijeru u 29. godini, oglasio se i fudbalski kluba Partizan, ističući da je jedna od najboljih naših teniserki svih vremena uvek i na svakom mestu isticala koliko je privržena crno-belima.\nOtuda emotivna poruka iz Humske 1.\n„O njoj je pisano, piše se i pisaće se. Mi ćemo dodati da je uvek bila naš ponos, da je talentom, igračkim umećem, lepotom i dobrotom opčinila čitav svet. Uvek je isticala kako i gde je počela karijeru i da je njena jedina navijačka ljubav Partizan! Zbog svega toga želimo da se zahvalimo i da joj u ime miliona navijača crno-belih poželimo sve najbolje u budućnosti. Ana, hvala ti za sve i neka sreća prati tebe i tvoju porodicu! Tvoj FK Partizan“, stoji na sajtu crno-belih.\nLudilo pre 1 godina\nfasizam i licemerstvo na grobarski nacin Vujosevic:Novak ne bi smeo navijacki da se eksponira Partizan:Hvala Ani Ivanovic sto je uvek pokazivala za koga navija. Novace P**** ciganska plati porez(zivi u monaku) Ana grobarko nasa gde ti je Svajni (Zivi u Svajcarskoj koga briga za porez) Troicki bivsi igrac TKCZ, veliki grobar Djokovic bivsi igrac TKP, izdajnik\nOdgovori 60 79\nNeverovatno pre 1 godina\nA kada Novak kaze da navija za Zvezdu onda grobari kukaju, ovamo im je drago za koga navija Ana?! Ludilo mozga...I jos ga vredjaju pacijenti licemerni...\nOdgovori 57 77


Aerodrom Banjaluka gubi 100.000 putnika godišnje | Banjaluka.net\nAerodrom Banjaluka gubi 100.000 putnika godišnje\nBanjalučki aerodrom je već godinama samo u fazi potencijala, a najlošiji je po broju putnika u odnosu na ostala tri aerodroma u BiH.\nRiječ je o jedinom međunarodnom aerodromu koji je u poslijeratnom vremenu imao svoje zlatno doba 2000-ih godina; tada je bilo čak više od 45.000 putnika godišnje. Prošle godine ih je bilo oko 22.000, a sa aerodroma ima samo jedna linija – do Beograda i nazad, koju provodi „Air Srbija“.\nPri tome, broj putnika koji iz banjalučke regije koristi usluge vazdušnog saobraćaja sa drugih, susednih aerodroma je veći od 100.000. Dakle, za toliko putnika je banjalučki aerodrom u gubitku.\nDa bi aerodrom u Mahovljanima „normalno“ funkcionisao, potrebno je, po analizama, najmanje 200 putnika dnevno. Prošle godine ih je svakog dana u prosjeku bilo 60.\nU sličnoj situaciji bio je sve donedavno aerodrom u Tuzli, koji sada ima dnevno i 7 linija. Doduše, putnike na svim linijama prevozi niskobudžetna mađarska kompanija „Wizz air“. Imaju letove za Berlin, Frakfurt, London, Geteborg, Štokholm, Malme, Keln, Bazel… Prošle godine imali su 311.000 putnika, a ove godine u planu je oko 480.000.\nEnver Jukanović, dirketor marketinga na tuzlanskom aerodromu, kaže da je bilo potrebno nekoliko godina pregovora da dođu u poziciju u kojoj su sada.\n– Nakon višegodišnjih pregovora sa nekoliko nacionalnih kompanija koje su rekle da nemaju interes da lete sa tuzlanskog aerodoroma, okrenuo sam se niskobudžetnim kompanijama. Tako da smo postigli dogovor sa „Wizz air“ – objašnjava Jukanović.\n– U krugu aerodroma imamo nekoliko poslovnih partnera kojima iznajmljujemo prostor. Tu je i puno auta na kojima zarađujemo na parkingu, a imamo i mnogo firmi koje se žele reklamirati. Ove godine očekujemo da više od milion ljudi prođe aerodromom, od čega oko pola miliona putnika – kaže on.\nDirektor banjalučkog aerodroma Miroslav Janjić potvrđuje da je rukovodstvo i ovog aerodroma pregovaralo sa „Wizz air“ kompanijom.\n– Poznato je da je to niskobudžetna kompanija, koja ima jeftine karte. Međutim, troškove mora neko da plati. Mi to nismo mogli da prihvatimo – obrazlaže Janjić.\nNa pitanje zašto je naš aerodrom stalno u fazi potencijala, Janjić kaže da je to zbog minimlanih uslova koje aerodrom pruža.\n– Uslovi koju važili prije deset godina i sada u vazdušnom saobraćaju su drastično promijenjeni. Osim toga, naš aerodrom se mora renovirati i u toku smo sa uvođenjem izvođača u posao – navodi Janjić.\nTvrdi da se rukovodstvo aerodroma iz “petnih žila” upinje da promeni situaciju i da se poboljšanje može očekivati nakon rekonstrukcije.\nAerodromu Banjaluka odobren je zajam od 7 miliona KM kod Investiciono-razvojne banke RS. Kredit je odobren za izgradnju savremenog kargo skladišta okvirne bruto građevinske površine planiranog objekta 1.300 kvadratnih metara.\nUlaganja će biti usmjerena i na proširenje aerodromske zgrade, putničkog terminala s dodatnih 354 kvadratna metra, te nabavku aerodromske opreme, sistem za osvjetljavanje i obilježavanje poletno-sletne staze…\nAerodrom je prošle godine prikazao prihode od oko tri miliona KM, s tim da je iz budžeta RS bilo predviđeno 1,9 miliona KM subvencija. Imaju 55 zaposlenih.\nKao autobuska stanica\nNarodni poslanik SNSD Dragoljub Davidović nedavno je na sednici Skupštine ocjenio da zgrada banjalučkog aerodroma izgleda kao autobuska stanica iz provincije.\nIz Ministarstva saobraćaja i veza odgovoreno mu je da je ove godine predviđen početak sanacije terminalne zgrade.\nImajući u vidu oskudnu finansijsku moć, opredeljenje Aerodroma je da postojeće stanje održava čistim i urednim do okončanja radova, kada će zgrada dobiti sasvim drugačiji estetski izgled. Smatraju nesvrsishodnim ulagati u infrastrukturu prije početka realizacije radova.


BMW Serije 6 Coupe: Sistemi za pomoć vozaču\nBMW ConnectedDrive sistemi za pomoć vozaču u BMW Serije 6 Coupe.\nNavigacioni sistem Professional karakteriše moderan dizajn i veliki raspon usluga: On isporučuje jednostavan i lak za korišćenje navigacioni sistem koji se neprimetno integrisan u BMW automobil, uključujući iDrive operativni koncept i iDrive Touch kontroler. Sistem se sastoji od hands-free funkcionalnosti sa USB interfejsom i glasovnom kontrolom, BMW Professional radio uređajem sa DVD čitačem, kao i 20 Gb memorije za vaše audio fajlove. Sistem takođe podržava RTTI funkcionalnost (saobraćajne informacije u realnom vremenu). Fiksni ekran u boji, visoke rezolucije, sa dijagonalom od 10.2 inča i funkcijom podele prikazane slike garantuje optimalnu čitljivost i jasnoću.


Polovni DAF sistemi za navodnjavanje oglasi za prodaju - Srbija - Mascus Srbija\nNalazite se ovde: Mascus Srbija > Poljoprivredna oprema i mašine > Navodnjavanje > Sistemi za navodnjavanje > DAF\nPolovna DAF sistemi za navodnjavanje na prodaju\nOvde se nalazi lista oglasa u kategoriji polovnih DAF sistemi za navodnjavanje mašina za prodaju. Možete sortirati polovne DAF sistemi za navodnjavanje po ceni, godini proizvodnje ili zemlji. Koristite navigaciju na levoj strani da biste suzili pretragu.\nTakođe možete pročitati više o DAF sistemi za navodnjavanje u odeljku Brendovi.\nOvde je kompletna lista polovnih DAF sistemi za navodnjavanje za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og DAF sistemi za navodnjavanje koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”.\nNe zaboravite da redovno koristite Mascus, jer se svakodnevno dodaju nove kategorije i opcije vezane za polovne DAF sistemi za navodnjavanje i drugu polovnu opremu u poljoprivredi. Najpopularnije podkategorije su: traktori, kombajni, prikolice, ATV i mašine za seno i stočnu hranu


BROŠURA LAJKOVAČKE TURISTIČKE ORGANIZACIJE "NARODNA NOŠNJA SREDNJE KOLUBARE" - LAJKOVAC NA DLANU\nBROŠURA LAJKOVAČKE TURISTIČKE ORGANIZACIJE “NARODNA NOŠNJA SREDNJE KOLUBARE”\nJun 5, 2020 Snežana Bilić\nTuristička organizacija opštine Lajkovac objavila u elektronskoj formi brošuru pod nazivom “Narodna nošnja Srednje Кolubare”, u kojoj prikazuje način odevanja stanovnika ovog kraja u prošlosti. Za sada postoji samo elektronsko, a štampano izdanje brošure očekuje se do kraja meseca.\nIako se od svog osnivanja Turistička organizacija opštine Lajkovac kontinuirano bavi istraživanjem tradicije i kulture Kolubaraca, i pored brojnih objavljenih tematskih brošura, ovo je po prvi put da se kroz kratke afirmativne tekstove i ilustracije obrađuje način odevanja stanovnika ovog kraja u prošlosti.\nN a osnovu svedočenja starih Kolubaraca, ličnog pamćenja i sopstvene kolekcije narodne nožnje, kao i poznate literature, priređivač i pisac teksta je Milutin Ranković, umetnik iz Lajkovca i direktor Turističke organizacije.\nBrošuru je dizajnirala Jelena Đurić, a saradnici na sakupljanju arhivske građe bili su Zoran A. Antonijević, Radovan Bajić, Đorđe Žujović i Zoran Tošić.\nBrošuru “Narodna nošnja Srednje Кolubare” možete preuzeti na linku: http://www.turizamlajkovac.org/357-narodna-nosnja-kolubaraca?fbclid=IwAR0Hv1tu3n98xEfRZgqsXOhYowizFcRLPl1ajTCf5xcNnENQwMHkQkz_aEc\nKREĆE IZGRADNJA DEONICE IVERAK – LAJKOVAC\nVELIKO INTERESOVANJE LAJKOVČANA ZA PONOSNE KARTICE


Vesti online / Vesti / Svet / Medvedev otpušta 20 odsto policije\nMedvedev otpušta 20 odsto policije\nKao odgovor na brojne policijske zloupotrebe koje su razbesnele Ruse i ugrozile poverenje javnosti u vlast, predsednik Rusije Dmitrij Medvedev najavio je reformu resornog ministarstva u kojoj će do 2012. godine biti otpušteno gotovo 240.000 službenika.\nLoši policajci više neće raditi u Rusiji\nMedvedev je potpisao naređenje za otpuštanje gotovo 20 odsto zaposlenih u Ministarstvu unutrašnjih poslova. To ministarstvo trenutno broji više od milion i dvesta hiljada zaposlenih, pa će se na listi za otkaz naći skoro 240.000 službenika i policajaca.\nBorci za ljudska prava kažu da ruska policija redovno koristi metode kao što su ucene i mučenje. Kritičari su optužili ovo ministarstvo da je stvorilo sistem u kojem su novčane nagrade i unapređenja često zasnovani na rezultatima u borbi protiv kriminala koji se lako mogu lažirati i zloupotrebiti.


Pisonero: Država treba da posmatra civilno društvo kao ključno za demokratiju - European Western Balkans\nBRISEL – Snažno civilno društvo je ključna komponenta svakog demokratskog sistema i državne institucije bi to trebalo da prepoznaju i tako ga tretiraju, poručila je potparolka Evropske komisije Ana Pisonero na upit EWB-a o zahtevu Uprave za sprečavanje pranja novca za informacije o transakcijama novinara i nevladinih organizacija.\n“Organizacije civilnog društva i branitelji ljudskih prava igraju ključnu ulogu u podizanju svesti o građanskim i političkim pravima i moraju biti u mogućnosti da slobodno rade”, rekla je Pisonero.\nOna je dodala da je borba protiv pranja novca istovremeno važan stub integracije Srbije u Evropsku uniju.\nPisonero je istakla da Evropska komisija pomno prati izveštaje o zahtevu Uprave za sprečavanje pranja novca za informacije o finansijskim tokovima i drugim bankarskim detaljima pojedinaca, medijskih kuća i OCD.\n“Očekujemo dalje informacije od nadležnih organa o zahtevu, uključujući informacije u vezi sa kriterijumima za izbor”, zaključila je Pisonero.\nPodsećamo, Uprava za sprečavanje pranja novca zahteva pristup bankarskim dokumentima tokom prošle godine kako bi utvrdilo da li su nevladine organizacije i pojedinci povezani sa pranjem novca ili operacijama finansiranja terorizma.\nUočljivo je da se na ovoj listi nalaze imena mnogih pojedinaca i organizacija koji otvoreno kritikuju vladu. Organizacije civilnog društva na listi gotovo isključivo se zalažu za pristupanje Srbiji EU i sprovođenje relevantnih reformi.\nAna PisoneroEvropska komisija\n[EWB Intervju] Stepanović: Vlast rasipa novac građana iz kredita koje ćemo svi vraćati\nJoksimović opoziciji: Oni koji su kompromitovali evropsku ideju nisu kredibilni kritičari


Tadić: Rizici sukoba građanstva\n► Tadić: Rizici sukoba građanstva\nIdeja bojkota se raspala, a pitanje je i da li Savez za Srbiju (SzS) i dalje postoji, izjavio je u intervjuu FoNetu predsednik Socijaldemokratske stranke (SDS) i bivši predsednik Srbije Boris Tadić i ocenio da je "nastala nova realnost, izazvana vanrednim stanjem i pandemjiom, a potom i odlukom Pokreta slobodnih građana (PSG) da izađe na izbore".\nZa predsednika SDS takva akcija "nije razumljiva", ali smatra i da Obradović i Dveri reaguju na "sveopšti cirkus i na ekstremizam koji Vučić i Srpska napredna stranka (SNS) u Srbiji grade već osam godina".\nKako je objasnio, u društvima poput našeg, u kojem "Vučić gradi primitivni kult ličnosti, ubrizgava laži svakog dana u javni život, širi agresiju na sve strane sa željom da postane istorijska ličnost, ne može uanpred da se pretpostavi na koji način će doći do eksplozije".\nVreme je, kako je poručio, da se "svi probude i postanu svesni te nove realnosti koja je nastala pandemijom Covid 19 i odlukom PSG da izađe na izbore".\nIstičući da bi opozicija koja je protiv Vučića trebalo da nađe "novi odgovor", Tadić je predložio "rešenje koje eventualno može sve da nas pomiri i održi zajedno na\nizbornoj listi, uprkos različitim ideološkim orijentacijama".\nKako je obrazložio, ta je pobeda akumulirana od 9.marta 1991, preko formiranja DEPOS, izbora 1996. i 1997. godine, pa do raznih "sudara" i tek onda je usledila pobeda 2000. godine.\n"Pobeda nad Vučićem podrazumeva politički proces", ocenio je Tadić i predočio da se "Vučić ne pobeđuje na parlamentarnim izborima, već na predsedničkim, koji slede".\n"Tako je bilo sa Miloševićem i sa Koštunicom, i sa mnom i sa Nikolićem, odnosno Vučićem", podsetio je Tadić.\n"Samo hoću da pomognem da pronađemo kandidata koji to može da uradi, da pomognem integraciju opozicije i da se borim protiv Vučićeve autokratije, kao što sam se borio protiv Titove i Miloševićeve", istakao je Tadić.\nKonstatuje da "reujedinjenje" DS "nema kraja, da se oteklo kao gladna godina" i misli da su Dušan Petrović i Zoran Lutovac "zaustavili taj proces".\n"To je mukotrpan posao, ali bez toga nema pobede", rekao je predsednik SDS, "naročito ako protiv sebe imate organizaciju od 750.000 korumpiranih članova".\n"Plaćenih batinaša, hulja i ljudi koji su u međuvremenu stekli kapital, što je sistem SNS", zaključio je Tadić.


03/08/2018 08:06 Fokus 1 Svet Ratni izveštaji Sirija / Irak Izdvojeno Svet Planeta\nSirijske arapske snage gomilaju trupe na istočnoj obali Efurata u provinciji Deir Ez Zor i postoji opasnost da će napasti teritoriju koju kontrolišu kurdske Demokratske sirijske snage, tvrdi izvor iz armije SAD a prenosi CNN.\nIlustracija (Foto: Tviter)\nAmerikanci strahuju da bi SAA mgla da pokuša da oslobodi istočne delove Sirije bogate naftom koje su zaposeli Kurdi. Sirijcima ide na ruku i to što je veći deo trupa sa ovog terena otišao na sever Sirije da se bori protiv Turaka.\nAmerikanci tvrde da je najveće grupisanje trupa u reonu gradića Khašam i okolnim selima gde se gde su nedavno SAD izvele vazdušni napad na trupe SAA u kojem je poginulo i nekoliko Rusa.\nNajnoviju mapu napredovanja SAA u kotlu Istočne Gute pogledajte OVDE.\nAleksandar Dugin u intervjuu govori o situaciji u Siriji i ruskom učešću u ratu.


Zašto beba ima grčeve? : Nadlanu.com\nObjavljeno 14. jul 2008. / 10:46:51\nMajke koje puše tokom trudnoće ili neposredno posle porođaja povećavaju rizik da njihove bebe dobiju snažne stomačne grčeve, koji izazivaju grčevit i dugotrajan plač, a ta pojava pogađa više od 20 odsto američkih beba u prvih nekoliko meseci života, tvrde istraživači.\nKrivac je, ako je suditi po istraživanjima na odraslima, najverovatnije nikotin koji u crevima povećava nivo proteina "zaduženog" za varenje. Rezultat su bolni grčevi koji bebu primoravaju da plače - saopštio je epidemiolog s Medicinskog fakulteta Univerziteta Braun Edmond Šenasa.\nŠenasa i istraživač s Univerziteta Harvard, Meri-Džin Braun, proučili su nekoliko studija uključujući i šest koje se odnose na 12.000 beba.\nPodaci pokazuju da, u poređenju sa ženama koje ne puše, majke koje puše u vreme trudnoće udvostručuju rizik da beba pati od grčeva - smatra Šenasa.\nI takozvano posredno pušenje, kad roditelji ili druge osobe puše u bebinoj blizini, takođe povećava rizik od grčeva, ali Šenasa ističe da su potrebna nova istraživanja kako bi se preciziralo u kojoj meri različiti faktori rizika izazivaju grčeve.\nDosadašnja istraživanja pokazala su da je majčino pušenje direktno povezano s rizikom da beba bude rođena s malom težinom, sa sindromom iznenadne smrti i ozbiljnim respiratornim problemima.\n"Ako je, kako mi sumnjamo, izlaganje dimu cigarete uzrok pojave grčeva, onda bi ova činjenica morala biti značajan podstrek roditeljima da se uzdržavaju od pušenja", smatraju istraživači.\nIzveštaj je objavljen u američkom stručnom časopisu "Pedijatrija".\nKlasični grčevi, koji izazivaju plač najmanje tri sata dnevno i tri dana u sedmici u periodu od tri nedelje, vrhunac dostižu u prva dva meseca po rođenju, a zatim postepeno nestaju, kad beba napuni između tri i četiri meseca.\nNeka dodatna istraživanja pokazala su da u nekim slučajevima grčeve izaziva nesposobnost da beba na pravi način svari proteine iz mleka ili voćni šećer iz sokova, dok neki pedijatri tvrde da su grčevi kod beba normalna pojava, koja može biti posledica nadražaja, ali ne uvek izazvanih spoljnim uticajima.\nŠenasa ističe da postoje dokazi da nikotin podiže nivo proteina po imenu motilin, koji kontroliše funkcionisanje creva, a oni su dobijeni nakon istraživanja odraslih pušača.\nProfesor dr Robert Bar, pedijatar s Univerziteta Britanska Kolumbija koji nije bio uključen u istraživanja, ocenjuje izveštaj kao "vrlo dobar pregled naučne literature" i kaže da "sve ukazuje da bi pušenje u trudnoći i u vreme dojenja moglo biti najvažniji uzrok grčeva kod novorođenčeta".\nOn je ipak zadržao i malu rezervu, tvrdnjom da "istraživanja takođe pokazuju da mnoge bebe nepušača takođe imaju grčeve, što ukazuje na mogućnost da se grčevi ipak javljaju kod beba kod kojih postoji izvesna predispozicija".\nČIKAGO, jul 2008.


Zbrka.com - Sarajevo neće Bajagu - Zanimljivosti i Jet Set\nNevladina organizacija „Fridom of Srebrenica“ protivi se održavanju Bajaginog koncerta u Sarajevu\nNevladina organizacija Fridom of Srebrenica najavila je da će uputiti protestno pismo Mesudu Rizvi, direktoru agencije Panta rei, koja organizuje Bajagin koncert u Sarajevu, zbog toga što oni smatraju da je Bajaga podržavao bivši režim Slobodana Miloševića, saznaje Kurir iz dobro obaveštenih izvora.\nOpšte je poznata stvar da pevači koji iz Srbije idu u Federaciju uglavnom nailaze na linč mnogih nevladinih organizacija, ali ne i naroda koji tamo živi. Portparol ove nevladine organizacije Alen Redžović za Kurir kaže: - Ne možemo dozvoliti da muzičari koji su otvoreno pružali podršku Miloševiću i njegovoj ideologiji drže koncerte i uživaju u Sarajevu ili u drugim našim gradovima nakon svega što se desilo. Imamo mnogo pristalica i staćemo im na put! - izričit je Alen i dodaje:\n- Nemoguće je ne pomešati kulturu i politiku ako je ta ista kultura stajala na strani politike. Ustaćemo protiv svakog ko je radio protiv ovog naroda a sada hoće da peva tom istom. Najavljuju mi ovde i Cecu i ostalu gardu, pa, neće moći dok je nas! - kaže vidno iznerviran sagovornik Kurira. Na naše pitanje kako objašnjava to što je Srbija preplavljena pevačima iz Bosne, Redžović kratko odgovara: Ne interesuju me ti izdajnici!\nDirektor agencije Panta rei kaže da do njega nikakvo pismo još nije stiglo, ali da ga to neće mnogo omesti u planovima jer za koncert koji je najavljen za početak aprila ima sve potrebne dozvole, tako da sada sve ide po planu.\nKoncert je, inače, zakazan za peti april, u sarajevskom Domu mladih. Za komentar smo pitali i Bajagu, koji nam je rekao:\n- Smešno je reći da sam podržavao Miloševića i da imam bilo kakve veze s politikom. Oni koji me poznaju, znaju i da je to što mi se stavlja na teret jako smešno. Bio sam izraziti protivnik svih ratova na prostorima bivše Jugoslavije i mislim da je to najgluplji rat koji se mogao desiti. Već sam pevao po na celoj teritoriji Jugoslavije nakon svih tih ratova i nigde nisam imao problema. Moja publika zna ko sam i šta sam, i ja ću pevati na svakom mestu gde ima poklonika moje muzike.\nOstaje nam da sačekamo taj famozni peti april i vidimo da li će, kad je o muzici reč, bošnjačke šoviniste uspeti da pokvare saradnju između dve države.


STANKOVIĆ I FILIPOVIĆ NA SPISKU REPREZENTACIJE – Futsal klub FON\nIako se o novom selektoru futsal reprezentacije Srbije govori već neko vreme, naslednik Ace Kovačevića danas je zvanično preuzeo tim. Za sve one koji nisu upoznati, Goran Ivančić danas je u Sportskom centru FSS-a u Staroj Pazovi zvanično predstavljen kao novi selektor. U pitanju je trener koji je već preko 15 godina u futsalu i poseduje veliko iskustvo. Prvu priliku za dokazivanje na ovoj poziciji imaće već u ponedeljak i utorak kada će naša reprezentacija odigrati dve prijateljske utakmice protiv reprezentacije Holandije u Novom Sadu (ponedeljak, 18h) i Zrenjaninu (utorak, 19h).\nOno što će sigurno obradovati sve ljubitelje našeg kluba jeste da su poziv za ove pripremne utakmice dobila čak dvojica igrača FON-a. U pitanju su Andrija Stanković, koji se istakao izvanrednim partijama u dosadašnjem delu prvenstva gde je na svakom meču postigao bar jedan gol, i veoma perspektivni golman Stefan Filipović. Njih dvojica otputovali su danas u sportski centar u Staroj Pazovi na okupljanje reprezentacije gde će trenirati do pripremnih utakmica, a mi smo sigurni da će opravdati očekivanja i želimo im svu sreću!\nPored njih dvojice za dvomeč sa Holandijom, selektor Ivančić računaće još na: Aleksa Antonić (golman), Dragan Tomić, Jovan Lazarević, Miloš Simić, Nikola Matijević, Nenad Rančić, Slobodan Rajčević, Marko Perić, Bojan Filipović, Stefan Rakić, Denis Ramić i Predrag Jovanović.


Naslovna » Izlasci » Sport » U Beogradu: Kvalifikacioni košarkaški turnir za OI u Riju\nAh Neša 31. maj 2016. Sport Postavite komentar\nJoš dva takva turnira održaće se u Italiji i na Filipinima. Kombank arena biće mesto u kom će igrati Japan, Letonija, Portoriko, Angola, Češka Republika i Srbija.\nNa svakom od tri kvalifikaciona turnira učestvovaće po šest reprezentacija, a samo prvoplasirani idu u Rio.\nKvalifikacije će igrati još i Italija, Francuska, Grčka, Kanada, Meksiko, Novi Zeland, Iran, Filipini, Senegal i Tunis, dok će naknadno biti određena preostala tri učesnika kvalifikacija.\nU muškoj konkurenciji, plasman na Olimpijske igre već su izborili Brazil kao domaćin, SAD kao svetski šampion, finalisti prethodnog Evropskog prvenstva Španija i Litvanija, Australija, Kina, Nigerija, Argentina i Venecuela.\nDomaćin kvalifikacionog turnira za žene biće Francuska. Ženska reprezentacija Srbije obezbedila je olimpijsku vizu osvajanjem šampionata Evrope u Mađarskoj.\nUlaznice za kvalifikacioni košarkaški turnir mogu da se kupe na svim prodajnim mestima Eventima širom Srbije, kao i putem internet stranice Eventima. Karte koštaju od 400 do 1800 RSD za grupnu fazu a od 400 do 2.600 RSD za polufinale i finale.\nReprezentacija Srbije će u okviru priprema za ovaj turnir odigrati u Kombank areni dve utakmice – protiv Francuske (25. jun) i Grčke (28. jun). (danubeogradu.rs)\nKvalifikacioni košarkaški turnir za OI – program\n18.00… Japan – Letonija 48:88\n21.00… Srbija – Portoriko 87:81\n18.00… Portoriko – Angola 91:81\n21.00… Letonija – Češka Republika 71:59\n18.00… Angola – Srbija 60:83\n21.00… Češka Republika – Japan 87:71\n18.00… Letonija – Portoriko\n21.00… Srbija – Češka Republika\nTagoviizlasci kombank arena košarka olimpijske igre reprezentacija srbije sport\nPrethodni Orange Week: Nedelja holandske kulture u Beogradu\nSledeći Zemunski salon karikature 2016: OI od antike do Brazila


BEOGRAD • Tržište životnog osiguranja u našoj zemlji je nedovoljno razvijena grana privrede, što je posledica visine ukupnog BDP-a Srbije, ali i slabog poznavanja mogućnosti koje pruža osiguranje, zaključeno je na konferenciji „Tržište životnog osiguranja i potencijal rasta u Srbiji“, održanoj u hotelu „Radisson Blu“ u Beogradu. Vladimir Đorđević, samostalni savetnik u Udruženju za bankarstvo, osiguranje i […]\nRast premije TRIGLAV osiguranja i jačanje tržišnog udela van Slovenije\nTRIGLAV • Triglav grupa je saopštila da je u 2015. godini fakturisala 919,1 mil EUR premije osiguranja i saosiguranja, što je 4% više od planiranog i 3% više nego godinu pre toga. Dobit grupe pre oporezivanja iznosila je 102,5 mil EUR, što je 20% više od planiranog i 2% više nego u 2014. godini. Neto dobit u […]\nBEOGRAD • UNIQA osiguranje potpisala je ugovor sa Olimpijskim komitetom Srbije i postala zvanično osiguranje našeg Olimpijskog tima. Ostalo je tačno četiri meseca do početka Olimpijskih igara u Riju 2016. godine. Zato je danas u hotelu Hajat, potpisan ugovor između UNIQA osiguranja i Olimpijskog komiteta Srbije. Predsednik Olimpijskog komiteta Srbije, Vlade Divac, zahvalio se kompaniji UNIQA na […]\nBEOGRAD • Republička unija potrošača Srbije sertifikatom potvrdila kvalitet procesa postupanja sa prigovorima koji se odnose na proizvode osiguranja. Nakon uspešnog uspostavljanja procesa postupanja sa prigovorima u vezi sa proizvodima osiguranja, Triglav osiguranju Srbija dodeljen je veoma značajan sertifikat SRPS ISO 10002:2016 kojim se potvrđuje kvalitativni pomak u odnosu sa klijentima. Ovim sertifikatom, postojećim i budućim klijentima […]\nBEOGRAD • Nadzorni odbor Dunav osiguranja sazvao je redovnu skupštinu kompanije za 27. april na kojoj bi trebalo da bude doneta odluka o raspodeli dobiti. Dunav je prošle godine ostvario bruto premiju od 21,5 milijardi dinara što je rast od 22,3% u odnosu na godinu pre. Takođe, ostvarena je neto dobit od 370,3 miliona dinara u odnosu […]\nSVET • Prirodne i katastrofe i one koje je izazvao čovek koštale su 92 milijarde dolare u 2015. godini, u poređenju sa 113 milijardi dolara u 2014. godini, navodi se u izveštaju švajcarske osiguravajuće kuće Swiss Re. U saopštenju se navodi da su osigurani gubici u svetu iznosili 37 milijardi dolara, što je daleko ispod 62 milijarde dolara […]\nBEOGRAD • Najveći potencijal za razvoj na tržištu osiguranja u Srbiji ima osiguranje života, zatim osiguranje od nezgode i osiguranje imovine. Ovo su rezultati istraživanja tržišta i osiguravajućih kompanija, koje je u decembru 2015. sproveo institut IPSOS Strategic Marketing u saradnji sa Grawe osiguranjem. Osiguranje života beleži popularnost od 36 odsto u 2014. godini, dok je taj […]\nAustrijsko tržište: Najveći rast premije u zdravstvenom osiguranju\nAUSTRIJA • Austrijska osiguravajuća društva su ostvarila zaračunatu bruto premiju od 17,34 milijarde eura na kraju 2015. godine, što je povećanje od 1,55 posto u odnosu na 2014. godinu, pokazuje izveštaj koji je objavio austrijski regulator. Premija neživota je povećana za 1,8 posto na 8,69 milijarde eura, a životna osiguranja su rasla skromnih 0,48 posto na […]\nCrna Gora: Grawe lider na tržištu životnog osiguranja\nCRNA GORA • GRAWE osiguranje a.d. predstavilo je rezultate poslovanja još jedne u nizu uspešnih poslovnih godina tokom dvanaest godina poslovanja u Crnoj Gori. Bilansna suma na kraju 2015. godine iznosila je 34.661.470,06 EUR i realno je uvećana za 10,73% u odnosu na 2014. godinu. Pokazatelj stabilnosti i sigurnosti Društva su i tehničke rezerve od 23.026.779,13 EUR […]\nVELIKA BRITANIJA • Odlazeći direktor osiguravajuće kompanije Admiral Group Henry Engelhardt odlučio je da podeli 7 miliona evra svim zaposlenima kao nagradu za uloženi trud i rad. Engelhardt je objavio da će sedam miliona evra sopstvenog novca pokloniti svakom stalnom zaposlenom sa bar godinu radnog staža po 1.000 funti, dok će ostali radnici dobiti po 500 funti. […]\nStranica 20 od 29 « Prva«...51015...1819202122...25...»Poslednja »


Nastavak potpisivanja memoranduma o saradnji između Asocijacije DUGA i Centara za socijalni rad - Asocijacija DUGA\nby Asocijacija Duga · 22/10/2014\nAsocijacija DUGA nastavila je potpisivanje memoranduma o saradanji sa centrima za socijalni rad. Nastavak saradnje podržala Ambasada Kraljevine Holandije\nAsocijacija DUGA ve? tri godine u saradnji sa Kancelarijom za ljudska i manjinska prava Republike Srbije realizuje program u cilju senzibilizacije stru?nog osoblja Centara za socijalni rad u Srbiji za adekvatan pristup radu sa LGBT osobama i ?lanovima njihovih porodica. Kroz ovaj program Asocijacije DUGA/cite> je prošlo 146 Centara za socijalni rad (všse od 800 osoba)\nU drugoj fazi ovog programa, information pills nakon 71 ustanove, viagra 40mg Asocijacija DUGA je nastavila da obilazi Centre za socijalni rad. Nastavak saradnje ozvani?en je potpisivanje memoranduma o saradnji uz podr?ku Ambasade Kraljevine Holandije. Cilj ovih obilazaka je i uspostavljanje sisetema monitoringa i upu?ivanja, kao i standardizacija socijalne usluge koja ?e odgovarati potrebama LGBT osoba i njihovim porodicama, koja je trenutno u procesu pilotiranja. Od po?etka godine Asocijacija DUGA radi na 9 slu?ajeva u saradnji sa centrima za socijalni rad.\nPriloge o ovom programu i saradnji izme?u Asocijacije DUGA i Centara za socijalni rad možete pogledati u video prilozima:\nNext story Teškoće adolescenata LGBT populacije\nPrevious story Konferencija „Budućnost pripada nama: LGBT prava na putu ka pristupanju Evropskoj uniji“


SISTEM MENADŽMENTA KONTINUITETOM\nSvaka firma, organizacija, konzorcijum ili institucija na svetu teži tome da svoje poslovanje učini stabilnim, konstantnim i uspešnim. Međutim, isto tako, svakoj firma ili organizacija na svetu, bez obzira na svoju veličinu i delatnost kojom se bavi, podložna je određenom negativnom sticaju okolnosti, odnosno pre ili kasnije dođe u situaciju da viša sila na direktan način ugrozi njeno poslovanje i finansijski uspeh, nanoseći privremenu ili trajnu štetu po imidž i rejting te kompanije.\nIz tog razloga, ustanovljen je ISO 22301:2012 sistem upravljanja kontinuitetom poslovanja, koji služi najpre da se smanji rizik od dolaska u neželjene i nepredviđene situacije, a potom i da smanji negativan uticaj po kompaniju nastao usled takvih okolnosti. Drugim rečima, sistem ISO 22301:2012 omogućava organizacijama da lakše prebrode iznenadni krizni period, odnosno da kroz njega prođu sa minimalnim ili nikakvim poslovnim gubicima.\nPrednosti uvođenja i sertifikacije sistema ISO 22301:2012 su:\n•\tIdentifikacija i upravljanje trenutnim i budućim poslovnim pretnjama po Vašu organizaciju;\n•\tZauzimanje proaktivnog pristupa za smanjivanje uticaja usled nastalih incidenata;\n•\tOmogućavanje bitnim funkcijama da budu operativne tokom krize;\n•\tSmanjenje zastoja tokom incidenata i smanjenje vremena potrebnog za oporavak preduzeća;\n•\tKreiranje javnog imidža o otpornoj orgnizaciji koja se na efikasan način suočava sa pretnjama iz svog okruženja.\nTakođe, u slučaju da ste već počeli sa uvođenjem ISO 22301:2012, možemo Vam pomoći da lakše i jednostavnije završite čitav proces i tako steknete više pogodnosti koje Vam nudi sistem upravljanja kontinuitetom poslovanja.\nISO 22301 je internacionalni standard za upravljanje poslovnim kontinuitetom, koji koristi uspeh Britanskog standarda BS 25999 i ostalih regionalnih standarda. Dizajniran je da štiti Vašu organizaciju od potencijalnih smetnji. Te smetnje ne uključuju ekstremne vremenske prilike, požar, poplave, prirodne katastrofe, krađu, IT odliv, bolest zaposlenih ili teroristički napad. ISO 22301 sistem upravljanja Vam omogućuje da identifikujete pretnje po Vašu kompaniju i kritične poslovne funkcije koje mogu biti pogođene. Takođe, omogućava Vam da napravite planove kako biste nastavili sa normalnim poslovanjem.\nBez obzira na to da li ulažete u standard ISO 22301 da biste unapredili svoje poslovanje ili kao odgovor na zahteve okruženja, implementacija ovog standarda zahteva dobru pripremu. Mi Vam nudimo alate, usluge, tehnike i eksperte, kako biste stekli samopouzdanje i započeli sa procesom implementacije.\nSarađujte sa nama na implementaciji standarda ISO 22301 i bićete u stanju da identifikujete i zaštitite najbitnije poslovne funkcije, smanjujući rizik po Vašu kompaniju i ostvarujući dugoročni uspeh.\nBez obzira na veličinu Vaše organizacije ili prirodu Vaše delatnosti, ISO 22301 pojednostavljuje upravljanje poslovnim kontinuitetom, pritom Vam štedeći vreme i novac. Pretnje sa kojima se suočavate su specifične za Vašu organizaciju u istoj meri kao i funkcije koje smatrate važnim. Zbog toga nudimo prilagođene pakete koji Vam pomažu da stavite poslovni kontinuitet na prvo mesto. ISO 22301 paket se može prilagoditi kako bi uključivao samo proizvode i usluge potrebne Vašoj kompaniji.\nSaveti za implementaciju ISO 22301:\n1.\tObezbedite podršku i posvećenost višeg menadžmenta;\n2.\tAktivirajte čitavu kompaniju sa dobrom internom komunikacijom;\n3.\tUporedite postojeće sisteme upravljanja poslovnim kontinuitetom sa ISO 22301 zahtevima;\n4.\tPribavite povratne informacije od korisnika, dobavljača i klijenata o trenutom Sistemu upravljanja poslovnim kontinuitetom;\n5.\tUspostavite tim za implementaciju kako biste dobili najbolje rezultate;\n6.\tOdredite uloge, odgovornosti i vremenski sled realizacije aktivnosti;\n7.\tPrilagodite osnovne principe ISO 22301 standarda Vašoj kompaniji;\n8.\tMotivišite uključenost osoblja putem obuka i podsticaja;\n9.\tPodelite znanje o ISO 22301 standardu i podstaknite osoblje da se obučava za rad kao interni revizori;\n10.\tRedovno pregledajte Vaš ISO 22301 sistem kako biste bili sigurni da je efektivan i kako biste ga stalno unapređivali.\nStvorite nove prilike za Vašu organizaciju i ispunite zahteve lanca snabdevanja putem sertifikacije za ISO 22301. Ispunite očekivanja organizacione otpornosti i dokažite da koristite najbolju praksu poslovnog kontinuiteta.\nKada dostignete nivo sertifikacije ISO 22301, moći ćete da pokažete svojim klijentima i zainteresovanim stranama da ste spremni da nastavite sa poslovanjem u slučaju ozbiljnog incidenta ili katastrofe. To predstavlja dobru priliku da promovišete svoje poslovanje i pokažete da ste partner od poverenja, što bi moglo da otvori nove poslovne mogućnosti organizaciji.\nKako da sertifikujete ISO 22301?\nKako bismo Vam pomogli da lakše sertifikujete ISO 22301, kroz sam proces sertifikacije će Vas voditi konsultant iz Mobes Group kompanije koji ima relevantno iskustvo u Vašoj oblasti industrije.\nKoraci sertifikacije ISO 22301:\nAnaliza neusaglašenosti predstavlja opcionu aktivnost koja se sprovodi pre same procene. Izbliza ćemo sagledati Vaše postojeće aktivnosti na polju upravljanja kontinuitetom poslovanja i uporediti ih sa zahtevima standarda ISO 22301. To je isplativ način kojim možete da proverite da li postoje oblasti koje treba unaprediti, pre nego što se izvrši formalna procena.\nFormalna procena je dvostepeni proces. Prvo će konsultant da preispita spremnost Vaše organizacije za procenu, proveravanjem neophodnih procedura standarda ISO 22301 i načina kontrolisanja koji su tu razvijeni. Detalji naših analiza će biti podeljeni sa Vama i u slučaju pronalazaka neusaglašenosti, imaćete mogućnost rešavanja istih. U slučaju kada su svi zahtevi ispunjeni, prelazi se na procenu nivoa implementacije procedura i kontrolu u okviru organizacije, prema zahtevima sertifikacije ISO 22301.\nKada se postigne nivo sertifikacije, dobićete sertifikat ISO 22301 koji ima važnost tri godine, pod uslovom godišnje provere. Sa tim sertifikatom posedujete formalan dokaz da Vaša organizacija posluje prema zahtevima kvaliteta i na taj način vodi ne samo brigu o internim resursima i procesima, već i o zahtevima klijenata i ostalih zainteresovanih strana.\nImplementacija ISO 22301 standarda se ne radi samo zbog sertifikacije, već daje i smernice kako da konstantno poboljšavate Vašu organizaciju. Održavanje ISO 22301 sistema se sprovodi redovnim posetama od strane konsultanta, kako biste bili sigurni da sprovodite zahteve sistema, unapređujete sistem i na taj način dodajete vrednost Vašoj organizaciji.\nNeke od osnovnih aktivnosti prilikom održavanja ISO 22301 sistema su:\n•\tAnalize podataka dobijenih primenom ISO 22301;\n•\tKonsultovanje i učestvovanje prilikom preispitivanja standarda ISO 22301 od strane rukovodstva.


Senatori SAD nakon brifinga u CIA: Saudijski princ kriv za ubistvo Kašogija - Svet - Dnevni list Danas\nPočetna » Svet » Senatori SAD nakon brifinga u CIA: Saudijski princ kriv za ubistvo Kašogija\n0Piše: M. K. 05. decembra 2018. 19.45 Izmenjeno: 19.46\n„Ako bi princ izašao pred porotu, bio bi proglašen krivim za 30 minuta“, rekao je novinarima odmah nakon sastanka s Haspelovom republikanac Bob Korker, predsedavajući Spoljnopolitičkog komiteta u Senatu SAD.\nGrupa vodećih senatora iz obe stranke prisustvovali su brifingu s Haspelovom, koja je bila u Turskoj da bi preslušala snimke o ubistvu od 2. oktobra, koji su rezultat presretanja turskih obaveštajaca. Senatorima nije dozvoljeno da otkriju detalje onoga što im je rečeno, ali, kako piše Gardijan, njihova reakcija je podstakla izveštaje o tome da je CIA sakupila važne dokaze da prestolonaslednik, koji je poznat po svojim inicijalima MBS, stoji iza ubistva Kašogija.\nAdministracija predsednika SAD Donalda Trampa tvrdi da „nema direktnih dokaza“ o prinčevoj krivici, dok američki ministar odbrane Džejms Matis naglašava da ne postoji „nepobitan dokaz“. S druge strane, Korker je naglasio da biste morali da budete „svojom voljom slepi“ da ne vidite dokaze. „Nema šanse da bi bilo ko sa ozbiljnim izrazom lica mogao da kaže da ne zna šta se dešava“, rekao je.\nTurske vlasti su saopštile da je za ubistvo Kašogija bilo potrebno sedam i po minuta od trenutka kada je ušao u Konzulat Saudijske Arabije u Istanbulu, gde je, kako se navodi, namamljen, misleći da ide po dokumenta koja su mu bila potrebna za venčanje sa svojom verenicom. Turski istražitelji su rekli da je on zadavljen, a da mu je telo zatim raskomadano testerom za kosti, koju je u zemlju doneo tim plaćenih ubica.\n„Otišao sam na brifing verujući da je gotovo nemoguće da se operacija kao što je ova izvede bez znanja princa. S brifinga sam otišao prilično uveren da je moja prva procena situacije tačna. MBS, prestolonaslednik, je ‘kugla za razbijanje’, mislim da je saučesnik u ubistvu Kašogija na najvišem mogućem nivou“, rekao je republikanski senator Lindzi Grejam.\nSenat narednih dana treba da glasa o merama za uskraćivanje vojne podrške SAD vojnim operacijama Saudijske Arabije u Jemenu. Iako je većina senatora s brifinga izašla uverena u prinčevu krivicu, i dalje ima nesuglasica u vezi s tim da li reakcija SAD treba da uključuje i konflikt u Jemenu. Međutim, zbog ubistva Kašogija došlo je do velikog razdora između Trampove administracije i republikanaca u Kongresu kada je reč o saudijskoj politici, a postoji mogućnost da taj razdor bude još veći, piše Gardijan.\nGrejam je u utorak pojasnio da dok god Mohamed bin Salman bude na čelu Vlade, on će se protiviti daljoj prodaji oružja Saudijskoj Arabiji, što je bilo Trampovo glavno opravdanje za odugovlačenje osude saudijskog prestolonaslednika. „Saudijska Arabija je strateški saveznik i taj odnos je vredan čuvanja, ali ne po svaku cenu. Ako saudijska vlada bude još dugo bila u rukama ovog čoveka, smatram da će teško funkcionisati jer mislim da je on lud, mislim da je opasan i izložio je ovaj odnos riziku“, rekao je senator.\nSaudijska Arabija tvrdi da princ nije znao ništa o ubistvu.\nBob Korker, CIA, djina haspel, dzamal kasogi, Mohamed bin Salman


Na prelazu Preševo-Tabanovce natpisom “Open Balkan”obeležena traka namenjena prevoznicima - Radio Kosovska Mitrovica\nNa prelazu Preševo-Tabanovce natpisom “Open Balkan”obeležena traka namenjena prevoznicima\n7. April 2022, 16:39 -> 16:40\nNa ulaznoj strani graničnog prelaza Preševo-Tabanovce postavljena je tabla “Open Balkan”, kojom je obeležena traka namenjena prevoznicima kompanija iz Srbije, Severne Makedonije i Albanije sa statusom Ovlašćenog privrednog subjekta (AEO).\nMinistar finansija Siniša Mali izjavio je da je cilj inicijative Otvoreni Balkan da se značajno ubrza protok robe i usluga, stvori jedinstveno tržište radne snage i bolji uslovi poslovanja za kompanije, što će neminovno dovesti do bržeg razvoja privrede i višeg životnog standarda građana zemalja potpisnica sporazuma u okviru navedene inicijative.\n“Nastavljamo sa sprovođenjem inicijative Otvoreni Balkan kako bi olakšali poslovanje privredi i ubrzali protok roba. Kamioni ne treba satima da čekaju na granicama već da se sve potrebne procedure sprovode brzo i efikasno. Na ovaj način slušamo glas privrede i utičemo na dalje poboljšanje privrednog ambijenta u našoj zemlji”, rekao je Mali.\nNapomenuo je da je “Otvoreni Balkan” od ogromnog značaja za jačanje regionalne saradnje i osnaživanje naših ekonomija, a podsetio je i da su u okviru navedene inicijative potpisani sporazumi koji, osim olakšavanja trgovine, treba da doprinesu i saradnji u oblasti hrane, fitosanitarne i veterinarske inspekcije.\n“Rešavamo pitanja koja muče privredu poput čekanja na granicama i komplikovanih administrativnih procedura, ili nedostatka radne snage. Sve su to stvari koje donose mnogo koristi svim zemljama članicama Otvorenog Balkana”, zaključio je ministar Mali.\nFoto Ministarstvo finansija RS


Vlasti Grčke prisilno vraćaju migrante i izbeglice u Tursku čime ugrožavaju njihove živote - Centar za zaštitu i pomoć tražiocima azila / Asylum Protection Center\nVlasti Grčke prisilno vraćaju migrante i izbeglice u Tursku čime ugrožavaju njihove živote\nIZVOR: Amnesty International 9. jul 2013.\nIzbeglice i migranti koji potiču iz ratom zahvaćenih zemalja kao što su Sirija i Avganistan a koji ulaze u Grčku u pokušaju da stignu do neke od zemalja zapadne Evrope nalaze se u velikom riziku od toga da budu nezakonito i prisilno vraćeni na teritoriju Turske od strane grčke granične policije ili pomorske straže. Izbeglice i ilegalni migranti koji su prinudno vraćeni u Tursku najčešće rizikuju da budu uhapšeni od strane turskih vlasti i smešteni u neku od pritvorskih jedinica.\nNevladine organizacije nemaju pristup ovim pritvorskim centrima u Turskoj i na taj način je ograničeno obezbeđivanje pravne pomoći migrantima i izbeglicama, a samim tim povećava se rizik da oni budu proterani nazad u zemlju porekla gde njihov život može biti ugrožen.\nGrčka policija prisilno vraća migrante i tražioce azila\n"U prvoj polovini 2013.godine je prijavljen veliki broj slučajeva prisilnog vraćanja izbeglica sa grčke granice na teritoriju Turske a da im nije dozvoljena mogućnost da zatraže azil i da se njihovi zahtevi individualno ispitaju. To pokazuje da grčke vlasti redovno upražnjavaju ovu praksu, uprkos činjenici da je ona nezakonita, i opasna po život izbeglica" izjavila je Jezerc Tigani, zamenica direktora Amnesti Intenationala za Evropu i Centralnu Aziju.\nTakođe i pripadnici grčke obalske straže koji kontrolišu morske rute kojima izbeglice prelaze kroz Egejsko more prinudno vraćaju izbeglice na teritoriju Turske. Neki od migranata su prijavili da su im pripadnici grčke obalske straže oduzeli vesla i ostavili ih na sred mora.\nTrasa preko egejskog mora je postala popularna od kada su grčke vlasti 2012.godine postavile ogradu u dužini od 10 kilometara na kopnenoj granici Grčke i Turske na reci Evros (Marica). Takođe na granici preko reke Evros je tokom 2012.godine raspoređeno oko 2 000 dodatnih pripadnika grčke granične policije sa ciljem sprečavanja ilegalnog prelaska.\nMeđutim, prelazak preko reke Evros je ujedno i izuzetno opasan. Jedan od najboljhih pokazatelja je da se od avgusta 2012.godine do jula 2013.godine više od 100 ljudi, uključujući i žene i decu, udavilo pokušavajući da pređu reku Evros i uđu u Grčku.\nTokom letnjih meseci sa poboljšanjem vremenskih uslova uvećava se broj ljudi koji pokušavaju da pređu reku Evros, a uzimajući u obzir da sukobi u Siriji, Avganistanu, Somaliji i Iraku i dalje traju u drugoj polovini 2013.godine se očekuje povećanje broja ljudi koji će pokušati da uđu u Grčku, čak iako time rizikuju svoj život.\nUjedno izbeglice i migranti koji su uhvaćeni u ileganom prelasku tursko-grčke granice se suočavaju sa hapšenjem i jako lošim uslovima u pritvorskim jedinicama u Grčkoj.\nIzbeglice koje i uspeju da se domognu Grčke često budu uhapšeni i zatvoreni u neuslovnim tamnim i prljavim ćelijama, na duže vreme neki su čak izjavili da su bili pritvoreni skoro 9 meseci.\n"Grčka treba da poboljša uslove prihvata i smeštaja izbeglica umesto da vrši blokadu prelaska granice. Ovo su teška vremena za Grčku prvenstveno zbog ekonomske situacije, ali nema opravdanja za način na koji se tretirtaju izbeglice i migranti u Grčkoj" dodala je Jazerc Tigani.\n"Ono što se dešava duž grčke granice je sramota ne samo za Grčku, nego i za čitavu Evropsku uniju" izjavila je Jezerc Tigani.\nVi ste ovde: Galerije Vesti Vlasti Grčke prisilno vraćaju migrante i izbeglice u Tursku čime ugrožavaju njihove živote